Ekonomija - datum: 2018-07-16 ENERGETSKA KOMPANIJA JOŠ NIJE USVOJILA ODLUKU O RASPODJELI DIVIDENDE IAKO JE VLADA RAČUNALA NA TAJ PRIHOD DO 30. JUNA\nOdbor direktora još nije ni usvojio finansijske izvještaje, kao ni izvještaje revizora Isplatili A2A iako nisu uzeli 32 miliona od EPCG Iako od EPCG nisu dobili 32 miliona, Vlada je Italijanima isplatila 70 miliona. „Danu“ nisu odgovorili od kojih para iz budžeta su isplatili novac za akcije A2A, s obzirom na to da su govorili da će taj novac isplatiti od prodaje akcija Rudnika i dividende Odbor direktora EPCG trebalo je da održi skupštinu do 30. juna, a oni još nisu ni usvojili izvještaje i odluke koje treba da se nađu na skupštini akcionara. Prema nezvaničnim informacijama, postoji problem s izvještajem revizora\nIako je po Zakonu o privrednim društvima Elektroprivreda trebalo da skupštinu akcionara održi do 30. juna, odbor direktora energetske kompanije još nije ni zakazao sjednicu na kojoj treba da se razmatraju finansijski iskazi preduzeća, izvještaj o reviziji i donese odluka o raspodjeli dividende. To, međutim, nije spriječilo Vladu da iz budžeta isplati 70 miliona eura za dio akcija A2A u EPCG. Kako su ranije obrazlagali, novac Italijanima su namjeravali da isplate od prodaje akcija Rudnika uglja i od dividende koju će dobiti od EPCG. Od prodaje akcija Rudnika su dobili 10 miliona, ali 32 miliona dividende od EPCG nisu.\n„Dan“ je pokušao od EPCG i Vlade da dobije informaciju zbog čega se skupština akcionara nije održala do 30. juna, kao i zbog čega nije zakazana, te od kojih para je Vlada isplatila Italijanima 70 miliona eura, s obzirom na to da 32 miliona od dividende nije dobila.\nVlasnici EPCG, Vlada i A2A su lani donijeli odluku da pokriju 157 miliona eura gubitaka iz kapitala, a da nakon toga podijele akcionarima 52 miliona eura neraspoređene dobiti. Prošlu godinu su završili sa 800 hiljada minusa, pa po tom osnovu nisu imali šta da podijele.\nIz EPCG nam na pitanja u vezi sa skupštinom akcionara nijesu ništa saopštili, ali smo nezvanično saznali da odbor direktora još nije ni usvojio finansijske izvještaje, kao ni izvještaje revizora i samim tim nije ni zakazao sjednicu. Takođe, prema nezvaničnim informacijama, postoji problem sa izvještajem koji radi revizor.\nManjinski akcionar EPCG i ekonomski analitičar Dejan Mijović je kazao da veoma čudi to što još nije bilo skupštine akcionara, s obzirom na to da je Vlada prvim rebalansom predvidjela raspodjelu dobiti.\n– Ranije sam govorio da su mnoge stvari u vezi sa kupovinom akcija Rudnika uglja, kao i preuzimanjem akcija A2A rađene nezakonito. Očigledno da je posrijedi neki veliki problem, kada odbor direktora još nije ni usvojio izvještaje i odluke, a kamoli zakazao skupštinu akcionara – rekao je Mijović.\nOdbor direktora, na čijem je čelu Đoko Krivokapić, mora zakazati skupštinu 30 dana prije njenog održavanja.\nIz Ministarstva finansija saopštili su za „Dan“ da 70 miliona za akcije EPCG nisu isplatili iz zaduživanja, ali od kojih para su isplatili oko 60 miliona, budući da je 10 miliona plaćeno od prihoda za akcije Rudnika.\n– Rebalansom iz marta 2018. godine planirani su prihodi po osnovu dividende od EPCG, u okviru prihoda od kapitala i navedeni prihodi su planirani predloženim rebalansom, koji je u skupštinskoj proceduri i očekuje se da će oni biti naplaćeni u toku godine. Stavka u budžetu na kojoj su planirani izdaci za kupovinu HOV planiran je 4418 – izdaci za kupovinu hartiju od vrijednosti u okviru programa upravljanje budžetom (programski kod 1711) – naveli su iz resora Darka Radunovića.\nVlada je isplatila 70 miliona A2A, pošto je usvojen u Skupštini ugovor o izvršenju put opcije. Njime je predviđeno da Vlada u ovoj plati 70, a u sledećoj 40 miliona, a da ostatak novca za akcije A2A izdvoji EPCG. Tako će, EPCG do 31. jula morati da plati A2A 51,65 miliona, a do istog datuma naredne godine još 70 miliona.


Kako do 60 evra od države? Ovo su pitanja koja su vas mučila\n21:25 >> 09:40\nMinistar finansija Siniša Mali precizirao je da građani koji se prijave za pomoć države uplatu prvih 30 evra mogu očekivati u maju, a drugih 30 evra u nove\n– Prijava za pomoć počinje 28. aprila i trajaće do 15. maja. Telefonska prijava, to jest putem kol-centra, počinje 5. maja – rekao je Mali gostujući na RTS.\nKao i prošle godine, građani imaju dosta pitanja, a ovo su odgovori na neke od najčešćih nedoumica:\nŠta znači namenski, a šta tekući račun na koji se uplaćuje novac?\nDa li samo nosilac novčane socijalne pomoći dobija automatski isplatu, a ostali članovi njegove porodice moraju da se prijave?\nMogu li se prijaviti državljani Srbije koji imaju pasoš Srbije, a žive van Srbije i nemaju ličnu kartu?\nVlada Srbije donela odluku: Proverite da li ste na spisku onih koji će dobiti novčanu pomoć države!\nS obzirom na to da penzioneri po automatizmu dobijaju predviđeni novac, da li neko, ukoliko ga ne želi, može da pošalje zahtev da se odrekne?\nMože li da se sa namenskog računa direktno preusmeri novac humanitarnim organizacijama?\n60 evra Pomoć države Siniša Mali\nPokrenula biznis sa 5.000 dolara, danas je najmlađa milionerka: Častila zaposlene sa po 10.000 dolara i avio-kartama


Fenomenalni Nissan NV kamperi - AutoExclusive - Auto vesti, Novi, Luksuzni, Polovni automobili...\nKuće na točkovima su oduvek bile popularne. Bilo da ste fan kampera ili prikolica, užitak je isti. Vozite se i istovremeno sa sobom vučete mini kuću koja vam može pružiti smeštaj gde god to poželite. Upravo je to razlog zbog kojeg kamperi postaju sve popularniji i zbog kojeg je kompanija Nissan na tržište predstavila dva nova kampera, NV200 i NV300.\nOba kampera su ista, ali sa jednom bitnom razlikom, a to su agregati. NV200 sadži elektirčni agregat koji poseduje bateriju od 40kwh i koji vam sa jednim punjenjem može obezbediti da pređete razdaljinu od 280 kilometara. Međutim,oni koji ne žele da pređu na električnu energiju na raspolaganju imaju i model NV300 koji sadrži 1.6 litarski dizel motor.\nKamperi su dizajnirani tako da pruže savršeni smeštaj za četiri osobe. U njemu se nalaze dva velika kreveta od kojih se jedan transformiše u sofu, dok se drugi nalazi na vrhu kampera. Kada se donji krevet sklopi , stvara se lep dnevni boravak koji poseduje mini kuhinju, kao i toalet.\nIz Nissana tvrde da je ovo fenomenalan porodični automobil koji će vam omogućiti da obiđete čitave kontinente ako vi to želite. Nažalost, još uvek nemamo informacije o ceni, ali ako Nissan omogući da ovo vozilo bude pristupačno većini, sigurni smo da će ovo postati jedan od popularnijih kampera.


Ministarstvo kulture: Izdvajamo novac za medije, ne za izdavača Kurira\nU reakciji na tekst “Podaci pokazuju da je Ministarstvo kulture izdvajalo novac za Kurir”, Ministarstvo se ponovo oglasilo saopštenjem navodeći da N1 uporno ističe da su sredstva dodeljena dnevnim novinama Kurir.\n“Kurir je samo jedan od medija koji posluju u okviru Adria Media Group, koja u svom sastavu ima brojna dnevna i digitalna izdanja, magazine i video produkciju”, objašnjavaju svoje poteze u Ministarstvu.\nDodaju da se N1 fokusirala na konkurse Ministarstva od 2015, ističući delove s nepotpunim informacijama.\nMinistarstvo u saopštenju nije demantovalo nijedan podatak iz teksta, ali je iznelo niz nipodaštavajućih ocena i uvreda na račun rada novinara N1.\nU vestima N1 navode se javno dostupni podaci iz kojih se vidi da je za osam medijskih konkursa svojih medija aplicirala Adria Media Group, a da se teme koje su dobile sredstva, poput projekta “Pruži ruku”, nalaze i na izdanjima espreso.rs i kurir.rs\nKurir Ministarstvo kulture i informisanja Projektno sufinansiranje medija\n← Milićević: Savet o Telekomu 23. septembra, u interesu je svih da se to razjasni\nČečen o slučaju Aleksandra Obradovića: Tužilaštvo čuvar zločina (VIDEO) →


Kordon između Građanskog bloka 381 i okupljenih oko Spasića i Vacića\n► Kordon između Građanskog bloka 381 i okupljenih oko Spasića i Vacića\n07.09.2018 | 17:31h ► 18:43h Beograd\nPristalice "Građanskog bloka 381" okupile su se ponovo danas ispred Predsedništva Srbije u Beogradu, kao i grupa ljudi oko lidera Srpske desnice Miše Vacića i predsednika Udruženja porodica ubijenih i kidnapovanih na Kosovu i Metohiji Sime Spasića, a veće incidente sprečila je policija.\nIzmeđu dve grupe bio je postavljen policijski kordon, pa je bilo teških reči i optuživanja, ali ne i fizičkih incidenata.\nOkupljeni oko Vacića i Spasića uzvikivali su "ustaše", "ubice", "vi ste prošlost Srbije", "mi vam ne damo Srbiju" i "nikada nećete doći na vlast" - pristalicama Građanskog pokreta 381 koji su kao i svakog petka nekoliko nedelja unazad došli do zgrade Predsedništva kako bi predsedniku Srbije Aleksandru Vučiću postavili pitanja.\nOni koje su predvodili Spasić i Vacić nosili su transparent na kome je pisalo, "Espana, Kosovo, EU, No pasaran".\nGrađanski pokret 381 čine Pokret slobodnih građana, Zelena ekološka partija - Zeleni, Šumadijska regija, Mađarski pokret i Koalicija "Tolerancija", a na čelu te koalicije je lider PSG Saša Janković koji ovog puta nije došao na skup.\nPredstavnici Građanskog bloka 381 rekli su da neće odustati od protesta i postavljanja pitanja i da su ovog puta ispred predsedništva došli da "podsete" Aleksandra Vučića da građani imaju pravo na okupljanje i slobodno demonstriranje kao i da država mora da štiti građanska, ali i radnička prava.\nPredstavnici građanskog bloka 381 rekli su i da su došli Vučića da pitaju da li on može da živi od 200 evra.\n"Nećemo odustati od skupa ne plašimo se ni Sime Spasića ni Miše Vacića mogu da dovedu koga hoće, mi ćemo i dalje da dolazimo. Aleksandar Vučić mora da shvati da vodi Srbiju na pogrešan način i da je vreme da se skloni sa te pozicije i da prestane da svađa Srbe sa Srbima, a (ministar odbrane Aleksandar) Vulin sa celim svetom", rekao je potpredsednik Građanskog bloka 381 Dejan Bulatović.\nMiša Vacić je rekao novinarima da je došao ispred predsedništva na skup koji je uredno prijavio Sima Spasić i da "ne vidi nikakve incidente već samo ljude koji razmenju različita mišljenja".\nOrganizatori protesta u Hongkongu zbog spornog nacrta zakona koji omogućava izručenje građana Kini, danas su obišli konzulate nekoliko zemalja Grupe 20 industrijski najrazvijenijih zemalja...


Taksisti drugu nedelju za redom blokiraj Beograd, Foto: VOA\nDrugu nedelju za redom taksisti u Beogradu su malo posle 14 sati nastavili protest i blokadu grada, nastavljajući pritisak da se ispune njihovi zahtevi, odnosno ukine aplikacija "CarGo", kojom se, kako ocenjuju, kriši zakon. Taksisti nisu blokirali grad u ponedeljak i utorak zbog najavljene posete predsednika Turske Redžepa Tajipa Erdogana. Ostaje da se vidi da li će se povući sa ulica i sutra, s obzirom da u Srbiju stižu Premijeri Albanije i Severne Makedonije, Edi Rama i Zoran Zaev.\nOn je rekao da će se udruženje zvati "Novi taksi" i precizirao da će poštenim i vrednim radom taksisti tog udruženja moći da "kući ponesu 150.000 dinara" svakog meseca.\nIspred Vlade Srbije Guberinić je došao fijakerom i objasnio da ni tog vida prevoza nema u Zakonu o prevozu putnika u drumskom saobraćaju, koji je ocenio kao "nepravedan i neustavan, jer ne prepoznaje ni kombi, ni alternativne oblike prevoza", a kako je ocenio, taj zakon donet bez javne rasprave i pod uticajem "taksi kartela".\nKako je ponovio, CarGo partneri koji su "legalno registrovani i plaćaju porez" voze samo članove udruženja CarGo.


Predsednik Narodne skupštine Republike Srpske Nedeljko Čubrilović ocenio je danas da je zaključcima koji su usvojeni na posebnoj sednici parlamenta potvrđen suverenitet Srpske u okvirima Djetonskog mirovnog sporazuma i ojačana njena pozicija.\n– Ovim aktom nisu ugoržena ničija prava, ni drugog entiteta, niti drugih naroda u BiH – naglasio je Čubrilović novinarima u Banjaluci.\n– Reč je o nekim agencijama i odlukama koje su važne za suverenitet Srpske – istakao je Čubrilović.\nOn je ocenio da je na posebnoj sednici parlamenta potvrđena i dosledna politika vladajućih stranaka u Srpskoj, koja se ogleda u opredeljenju za očuvanje institucija i nadležnosti Republike Srpske u okviru dejtonske BiH.\n– Poslanici su pokazali ozbiljnost i sabornost time što su 53 poslanika glasala za, a niko nije bio protiv. Smatram da je ovo otvaranje novog demokratskog procesa u okvirima BiH – kaže Čubrilović.\nOn je ocenio da je u zaključcima ostvaljen prostor za kompromis unutar BiH.\n– Ukoliko budemo imali dovoljan kapacitet za kompromis, smatram da će ovaj akt pomoći da budu pronađena efikasnija rešenja unutar BiH, kako za entitete tako i za građane i narode koji ovde žive. Rokovi nisu definisani u zaključcima jer je ovo otvaranje procesa i prilika za sve ostale da se uključe. Za mnoge stvari mora postojati partner, a on je Federacija BiH. Očekujemo razumevanje i da taj proces teče – rekao je Čubrilović.\nKomentarišući činjenicu da je i na posebnoj sednici Narodne skupštine bilo oštre rasprave i diskusija mimo teme, Čubrilović je naveo da je sve još u demokratskim okvirima i nema razloga za posebno naglašavanje tih pitanja.\n– Iza nas je više od 20 godina rada i ne bi se moglo reći da nije bilo dovoljno vremena da se spoznaju neke stvari, ali to nije ništa bitno različito od drugih parlamenata. Rukovodstvo parlamenta ili predsedavajući ne može baš uvek da striktno primenjuje Poslovnik o radu, ali se trudimo da to bude u propisanim okvirima – rekao je Čubrilović i dodao da se poslanici ponašaju u skladu sa nivoom obrazovanja i kulture, pa i navikama, prenosi Srpskainfo.


Od danas Pirot bez liste čekanja za upis dece u vrtiće. Ministarka, Slavica Đukić Dejanović, otvorila renovirani vrtić - Pirot Plus Online\nOd danas Pirot bez liste čekanja za upis dece u vrtiće. Ministarka, Slavica Đukić Dejanović, otvorila renovirani vrtić\n21. februar 2020. 13:55 Lokalna samouprava Pirot Plus Online\nZahvaljujući dobroj saradnji grada Pirota sa Vladom Republike Srbije i ministarstva na čijem je čelu Slavica Đukić Dejanović, zadužena za demografiju i populacionu politiku, uspešno je renoviran dečji vrtić Predškolske ustanove „Čika Jova Zmaj“ , „Prvomajski cvet“. Praktično, sa dodatnih četiristo kvadrata, izgrađen je nov objekat za decu. To je bio i povod današnjeg boravka ministarke , Slavice Đukić Dejanović, u Pirotu koja se najpre sastala sa gradonačelnikom Pirota, Vladanom Vasićem, i njegovim saradnicima.\nPosle sastanka u kabinetu gradonačelnika ministarka, Slavica Đukić Dejanović, obišla je renovirani Dečji vrtić „Prvomajski cvet“ gde je srdačno dočekana i svačano otvorila Vrtić.\nMinistarka bez portfelja, zadužena za demografiju i populacionu politiku, Slavica Đukić Dejanović, je veoma zadovoljna radovima koji su u Pirotu realizovani. Ono što je posebno važno od danas će biti mesta za svu decu u vrtićima, a ministarka veruje da će saradnja sa Piroto i ubuduće biti plodotvorna.\nPirot je grad koji je u razvoju kaže, gradonačelnik, Vladan Vasić. U poslednjih deset godina prosečna zarada je za osamdeset pet posto porasla, a za petnaestak mera iz oblasti dečje zaštite iz Budžeta grada se godišnje izdvaja preko šezdeset miliona dinara.\nAgenda 20 – 30 Ujedinjenih nacija predviđa da do 2030. godine zemlje poput Srbije idu ka cilju da predškolsko, osnovnoškolsko i srednješkolsko obrazovanje bude obavezno i besplatno za svu decu. Tome se teži i biće usklađeno sa finansijskim potencijalima Srbije i lokalnih samouprava izjavila je ministarka, Slavica Đukić Dejanović, i veruje da će Srbija taj zadatak ispuniti.


RTS :: Apel Upravnog odbora da se razreše nesporazumi u Narodnom pozorištu\nKultura Apel Upravnog odbora da se razreše nesporazumi u Narodnom pozorištu\nsreda, 24. okt 2018, 17:45 -> 17:56\nApel Upravnog odbora da se razreše nesporazumi u Narodnom pozorištu\nUpravni odbor Narodnog pozorišta pozvao je deo ansambla drame i ostale zaposlene, upravnika i smenjenog v.d. direktora Drame da u neposrednom kontaktu i mirnim putem razjasne sve nedoumice i otklone nesporazume.\nLegitimnim će se smatrati jedino dogovor koji se postigne na zakonit i Statutom utvrđen način, piše u preporuci UO Narodnog pozorišta u Beogradu, objavljenoj na sajtu te kulturne ustanove.\nUpravni odbor Narodnog pozorišta u Beogradu održao je sednicu i između ostalog konstatovao da je u trenutku održavanja sednice Željko Hubač preuzeo rešenje i ponudu upravnika i potpisao aneks ugovora o radu kojim se premešta na mesto dramaturga, kao i da je Jug Radivojević preuzeo rešenje i ponudu upravnika i potpisao ankes ugovora kojim se premešta na mesto direktora Drame Narodnog pozorišta.\nUpravni odbor takođe konstatuje da je Jug Radivojević poslao mejl upravniku kojim za sada na pravni način nije odbio rešenje, ponudu upravnika i aneks ugovora kojim se postavlja na mesto direktora Drame Narodnog pozorišta u Beogradu.\nTakođe, konstatovano je da su sve pravne radnje obavljene na zakonit i statutaran način i da nije doveden u pitanje umetnički profil i doseg dosadašnjih predstava Drame Narodnog pozorišta.\nPored toga, UO Narodnog pozorišta konstatovao je da je smenom v. d. direktora Drame Željka Hubača i imenovanjem, pa javnom ostavkom Radivojevića, došlo do nezadovoljstva dela ansambla Drame Narodnog pozorišta u Beogradu.


SAD: Severna Koreja može da ubije 90 odsto američkog stanovništva - Sputnjik Srbija\n23:04 02 Decembar 2020\n08:19 28.10.2017 (osveženo 10:31 28.10.2017) Preuzmite kraći link\nPjongjang može da iskoristi elektromagnetni impuls od nuklearne eksplozije iznad SAD za izazivanje kolapsa u toj zemlji.\nSeverna Koreja: Krim je Rusija\nSevernoj Koreji nije potrebna interkontinentalna balistička raketa da uništi 90 odsto stanovništva SAD. Pjongjangu je dovoljno da aktivira nuklearno oružje iznad SAD što će ubrzati elektromagnetni impuls. To će izbaciti iz stroja čitavu elektroniku, piše „Biznis insajder“.\n„Pjongjang može da iskoristi rakete-nosače kako bi do Južnog polarnog regiona dopremio nuklearno oružje i aktivirao ga iznad SAD. To će dovesti do ultra brzog elektromagnetnog impulsa. Kao rezultat toga isključiće se elektroenergetski sistem na neodređeni period, što će za godinu dana dovesti do pogibije 90 odsto stanovništva SAD“, navodi se u izveštaju na koji se poziva portal.\nIpak, magazin smatra da je ta ideja prilično smešna jer da bi se zaista stvorio snažan impuls, potrebno je nešto više od jedne nuklearne eksplozije.\nNajverovatnije, smatraju autori članka, Severna Koreja neće krenuti tim putem i jednostavno će napasti neki američki grad.


Ana Brnabić u Veneciji: Predstaviti Srbiju u drugačijem svetlu - Infobrif\nAna Brnabić u Veneciji: Predstaviti Srbiju u drugačijem svetlu\nObjavljeno 10.05.2019. u 20:44 poslednja izmena 10.05.2019. u 20:54\nFOTO TANJUG / KABINET PREDSEDNICE VLADE SRBIJE/ SLOBODAN MILJEVIC\nPredsednica vlade Ana Brnabić obišla je danas Paviljon Srbije na 58. Međunarodnoj izložbi savremene umetnosti u Veneciji – Bijenale 2019. i poručila da je treba predstaviti Srbiju u drugačijem svetlu, kao zemlju koja stvara.\n„Stvara ideje, inovacije, tehnologiju, prelepu umetnost, muziku, film“, rekla je Brnabić, koju je lično dočekao i proveo kroz postavku umetnički direktor Bijenala Ralf Rugof.\nPremijerka je istakla da naša zemlja ima mnogo toga da ponudi svetu i naglasila da u Veneciji boravi kako bi podržala srpske umetnike, pre svega Ðorđa Ozbolta, koji predstavlja Srbiju sa projektom „Povratak gubitka memorije“.\n„Drago mi je da se još jedne godine Srbija predstavlja u najboljem svetlu“, rekla je Brnabić.\nOna je dodala da će prisustvovati i prijemu, koji organizuje Srbija, gde će se, kako je najavila, sresti sa velikim brojem umetnika iz celog sveta i predstavnicima drugih zemalja na Bijenaleu.\nBijenale se ove godine održava pod sloganom „Da živite u zanimljivim vremenima“ (May You Live in Interesting Times).\nMinistar poručio: Spremni smo za najavljene padavine, situacija je poput one kada smo imali velike poplave


Efikasni anticelulit tretmani: masaža i ultrazvučna kavitacija - Blog magazin\nUprkos tome što je celulit bezazlen, on je velika briga skoro svake žene. Mitovi i neistine o celulitu postoje kako bi kozmetička industrija profitirala. Doktori i kozmetičari imaju za cilj da prodaju različite preparate i anticelulit pakete. Postavlja se pitanje jesu li oni efikasni?\nNažalost mnoge žene (pa i muškarci) imaju celulit. Statistika pokazuje da ovaj zdravstveni problem ima više od 85 procenata žena koje izađu iz puberteta. Celulit predstavlja teško razgradljive masnoće i toksine nagomilane pod kožom. Ironično, višak kilograma nema nikakve veze sa pojavom celulita. Čak i veoma male količine masnih naslaga mogu dovesti do njegove pojave.\nDanas se mogu naći brojni preparati i anticelulit paketi za koje se tvrdi da su efikasni za otklanjanje celulita: specijalna odeća, biljni suplementi, razne sprave, kreme, gelovi, losioni, hormonske injekcije, masaže, a spisak se samo produžava. Međutim, iako je različitih anticelulit tretmana i preparata sve više, istraživanja o njihovoj efikasnosti ne daju uvek pozitivne rezultate. Za mnoge žene, nada ili iluzija da će određeni preparat ili tretman biti uspešan veliko je iskušenje. Ta ženska slabost je nešto na šta kozmetička industrija računa i koristi do maksimuma.\nU moru mnogobrojnih anticelulit paketa dobro je znati koji od njih su se pokazali kao efikasni.\nAnticelulit masaža – prirodan anticelulit tretman\nAnticelulit masaža će najbolje rezultate dati kada se sa njom počne nekoliko dana nakon završetka menstruacije. Vrše svakodnevno narednih desetak dana uzastopno. Kada se jedna serija završi, čeka se sledeći mesec i završetak menstruacije kako bi se odradila naredna. Uspešan anticelulit paket koji uključuje masažu, zahteva makar tri serije od po deset tretmana. Jedan tretman masaže traje pola sata do četrdesetak minuta. Regulisanje ishrane, konzumacija dovoljne količine tečnosti i fizička aktivnost pomažu uspešnost anticelulit masaže.\nMasaža delova dela zahvaćenih celulitom prirodan, veoma efikasan i sasvim sigurn bezbedan anticelulit tretman. Njome se koža i potkožno tkivo zagrevaju i čine rastresitim. Krvna cirkulacija u koži i potkožnom tkivu se poboljšava, a nagomilane masne naslage i toksini zaslužni za pojavu celulita razgrađuju i izbacuju iz organizma.\nAnticelulit tretman ultrazvučnim talasima – kavitacija\nPored toga što se ultrazvučnom kavitacijom uklanjaju masne naslage i redukuje gojaznost, ona istovremeno predstavlja i efikasan anticelulit tretman. Kombinovanje ovog tretmana i anticelulit masaže daje brže i efikasnije rezultate.\nKada se ultrazvučni talasi usmere na područja na kojim je formiran celulit dolazi do cepanja membrana onih ćelija koje sadrže nagomilane toksine i masnoće. Toksini i masnoće se tako oslobađaju u međućelijski prostor odakle stižu do jetre koja ih razgrađuje isto kao i druge masne naslage ishranom unete u organizam.\nKavitacija ultrazvučnim talasima bezbedan je i bezbolan anticelulit tretman. Neželjeni efekti koji se vrlo retko pojavljuju (otok i crvenilo) su bezopasni i povlače se u narednih nekoliko dana. Trudnim ženama, epileptičarima, osobama sa ugrađenim pejsmejkerom, obolelima od dijabetesa i raka kavitacija se ne vrši. Isto važi za pacijente koji piju lekove za proređivanje krvi. Pacijentima sa ugrađenim metalnim implantantom ultrazvučna kavitacija ne radi se na području u kome se implantant nalazi.\nPored dva nabrojana anticelulit tretmana kao efikasnim u otklanjanju celulita pokazali su se još i mezoterapija, elektrostimulacija i detoksikacija. Za eliminisanje zapuštenog celulita može se kombinovati više različitih anticelulit paketa.\nPrevious Previous post: Kako uspešna kompanija pametno koristi štampanje\nNext Next post: Enterijer dnevnog boravka: kakve ugaone garniture su hit ove sezone


Saopćenje povodom pozivanja na nasilje putem online medija i društvenih mreža - Zepce.Ba - Gradski informativni portal Žepča\nBiH :\tSaopćenje povodom pozivanja na nasilje putem online medija i društvenih mreža\nUpravni odbor Udruženja/udruge BH novinari poziva urednike medija u BiH posebno urednike news portala i online medijskih platformi da sa puno više odgovornosti, senzibilnosti i novinarske profesionalnosti izvještavaju o predstojećem obiljžavanju 9. januara - Dana Republike Srpske, kao i o aktuelnim događajima u vezi sa tragičnom smrću 14 – godišnjeg dječaka iz Sarajeva.\nUpravno odbor BH novinara izražava zbrinutost zbog brutalnog širenja govora mržnje, međuvjerske i međunacionalne netrpeljivosti, kao i pozivanja na nasilje prema djeci, školi i bilo kojem čovjeku u BiH. Nedopustivo je da mediji - urednici i novinari objavljuju sadržaje kojima se poziva na linč, doprinosi širenju straha i netolerancije, odnosno da se zadire u privatnost, izlažu sudu javnosti maloljenici i njihove porodice. Takva postupanja protivna su kodeksu novinarske etike, standardima profesionalnog i odgovornog novinarstva, kao i svim međunarodnim konvencijma o zaštiti osnovnih ljudskih prava, prava djeteta i temljenih sloboda. Takva postupanja su i krivično djelo prema zakonima BiH, u suprotnosti su sa svim ljudskim i demokratskim vrijednostima.\nViše iz kategorije: « Zbog leda na kolovozu česte saobraćajne nesreće i na našoj opštini\tJavni poziv - Proljetna/jesenja sadnja voća na prostoru BiH »


Nove sudijske greške na štetu Makedonaca - Košarka, Reprezentacija, Top News\nNove sudijske greške na štetu Makedonaca\nAleksandar Milosavljević 06.09.2013., 12:13\nSudije na Eurobasketu baš su se okomile na reprezentaciju Makedonije pošto su i drugog dana takmičenja napravile veliki propust na štetu naših južnih komšija.\nPodsećamo da je Makedoncima u sredu praktično ukradena pobeda u duelu sa Crnom Gorom i da je njihova žalba uz potpuno besmisleno objašnjenje odbijena od strane FIBA, da bi na meču protiv Litvanije u trenutku kada su već uhvatili rezultatski priključak arbitri ponovo naudili ekipi Aleša Pipana.\nNaime, nakon jedne borbe za loptu dosuđen je prekršaj za Litvaniju, a ta odluka je posebno iziritirala Peru Antića koji je prigovorio i zbog toga dobio tehničku grešku. S obzirom da su Makedonci u tom trenutku imali samo dva timska prekršaja i da faul nije bio pri šutu prema pravilima Litvanci bi trebalo da dobiju dva slobodna bacanja i loptu sa strane.\nMeđutim, namerom ili još jednim velikim previdom sudije su Litvancima dodelile četiri slobodna bacanja nakon kojih se ekipa sa Baltika ponovo odlepila rezultatski i na kraju trijumfovala sa devet poena razlike.\nEurobasket 2013Košarkaška reprezentacija Makedonije\nPrethodna vest Hamilton najbrži na prvom treningu u Monci\nSledeća vest Navijači pristižu u Beograd, policija u pripravnosti\nHotSport 19.09.2021., 22:45\nHamilton najbrži na prvom treningu u Monci\nNavijači pristižu u Beograd, policija u pripravnosti


Lokalna administracija nije skupa? – EU projekti\nLokalna administracija nije skupa?\nPotreban je novi zakon o finansiranju lokalnih samouprava radi pravednije raspodele sredstava, zaključak je diskusije o izazovima javnih finansija lokalnih samouprava.\nKako je rečeno, u sadašnjem okviru neke opštine „teže da budu nerazvijene” da bi dobijale više sredstava iz republičkog budžeta. Na skupu je predstavljeno istraživanje o finansijama u lokalnim samoupravama, a pokrajinski sekretar za lokalnu samoupravu i međuregionalnu saradnju Branislav Bugarski je kao značajan istakao podatak da 16% budžeta lokalnih samouprava odlazi na plate zaposlenih, što kako je rekao pokazuje da se novac odgovorno troši. Predstavnica USAID-a Majda Sedej rekla je da je od predstavljenih podataka negativno što su investicije u lokalnim samoupravama drastično smanjene. Istraživanje je pokazalo da opštine sa najnižim udelom plata u budžetu najveći deo novca izdvajaju za kapitalne investicije.\nPokrajinski sekretar Bugarski je na panel diskusiji “Izazovi javnih finansija lokalnih samouprava” rekao da u lokalnim samoupravama u Vojvodini postoje ljudi koji su odgovorni i vode računa o lokalnim budžetima.\n“Sve priče koje čujemo da je administracija skupa i velika, to se u ovim brojkama ne oslikava, jer samo 16% budžeta lokalnih samouprava u proseku ide na plate zaposlenih”, rekao je Bugarski .\nPodaci proističu iz projekta “Evaluacija i monitoring planirane budzetske potrošnje na programskoj osnovi za jedinice lokalne samouprave sa teritorije AP Vojvodine za 2015. godinu”, koji je sprovelo Udruženje finansijskih analitičara Srbije.\nPrema rezultatima istraživanja, raspodela sredstava se dosta razlikuje od opštine do opštine. Tako, iako je prosek izdvajanja za plate 16,6% budžeta, u Novoj Crnji je taj udeo više nego dva puta manji – 7,2%, a slede Pećinci sa 8,2% i Inđija sa 9,8%.\nKada se gleda ceo program lokalna samouprava u budžetu, prosek je 24,3%, i varira od 14,6% u Sremskoj Mitrovici i 16,3% u Novom Sadu do čak 49,6% u Kanjiži i 48,2% u Plandištu.\nPredsednik Upravnog odbora Udruženja finansijskih analitičara Srbije Vladimir Pavlović rekao je da je istraživanje pokazalo da zaduživanje lokalnih samouprava nije alarmantno, jer je ispod 2% društvenog bruto proizvoda i pokazalo je da lokalne samouprave generišu suficit.\nOn je rekao da su kapitalni rashodi u proseku 21,8% budžeta lokalnih samouprava.\nUSAID: Smanjene investicije\nStručnjak za ekonomsko i fiskalno upravljanje na USAID projektu za bolje uslove poslovanja Majda Sedej rekla je da su drastično smanjene investicije u lokalnim samoupravama, i to istakla kao negativan utisak analize.\nNa diskusiji je zaključeno da bi gradonačelnici i predsednici opština trebalo da budu menadžeri, a ne populisti, jer samo kroz izgradnju infrastrukture mogu da se privuku investitori i da opštine i gradovi osete korist.\nNova Crnja, Pećinci i Inđija, koje imaju najmanje učešće rashoda za zaposlenih u budžetu, imaju najvećć učešće kapitalnih rashoda, proističe iz prezentacije istraživanja. Oni budžetu čine 55,9% u Novoj Crnji, 41,3% u Pećincima i 38,3% u Inđiji.\nUčesnici su ocenili da je potreban novi zakono finansiranju lokalnih samouprava, koji bi im dao podsticaj za razvoj opština. Kako je rečeno, sada neke opštine teže da budu svrstane u nerazvijene da bi dobijale više novca iz budžeta.\nUkazano je i na potrebu da se dodatno razvije planiranje i procena rezultata u programskom budžetiranju koje je obaveza za lokalne samouprave od ove godine. Istraživanje je, kako je saopšteno, pokazalo da su sve lokalne samouprave iz Vojvodine uspešno prikazale programski budžet kroz programsku klasifikaciju. Međutim, tek svaka peta je u potpunosti prikazala ciljeve i vrednostima kojima će se meriti uspešnost ostvarenja ciljeva u trogodišnjem periodu.\nUkazano je da je izgradnja kapaciteta lokalnih adminsitracija nužna i za završetak tranzicije i pristupanja EU.\nTagsbdp, EU projekti, EU-projekti.rs - Portal o EU fondovima i projektima, Evropska unija, fondovi, gradonacelnik, gradovi, gradska uprava, gradsko vece, investiranje, kabinet, lokalna administracija, odbornici, opstine, opstinska uprava, pad investicija, pad standarda, poreska uprava, predsednik opstine, privlacenje investitora, projekti, takse, zivotni standard


Petar Ristanović - Izdavaštvo Informatika a.d.\nPetar RistanovićMarija Soldatović2021-07-20T11:48:26+02:00\nPetar Ristanović je istoričar, rođen 1985. u Podgorici. Detinjstvo je proveo u Užicu gde je završio osnovnu školu i gimnaziju. Osnovne i master akademske studije istorije je završio na Odeljenju za istoriju Filozofskog fakulteta u Beogradu. Na istom fakultetu je u decembru 2018. godine odbranio doktorsku disertaciju „Srpska intelektualna elita i kosovsko pitanje 1974–1989”.\nDobitnik je nagrade „Gavrilo Princip”, izdavačkih kuća „Prosveta” i „Princip”, za najbolju doktorsku disertaciju odbranjenu u Srbiji tokom 2018. godine iz oblasti nacionalne istorije.\nOd februara 2011. zaposlen je na projektu „Materijalna i duhovna kultura Kosova i Metohije” Instituta za srpsku kulturu Priština – Leposavić. Autor je više naučnih radova objavljenih u Srbiji i inostranstvu i učesnik više međunarodnih i nacionalnih naučnih konferencija.


Čanak: DS snosi odgovornost za Statut | Autonomija\nPredsednik Nacionalnog saveta za decentralizaciju Nenad Čanak izjavio je da Demokratska stranka (DS) snosi svu odgo…\nPredsednik Nacionalnog saveta za decentralizaciju Nenad Čanak izjavio je da Demokratska stranka (DS) snosi svu odgovornost za višemesečno odlaganje potvrđivanja statuta pokrajine Vojvodina.\nČanak, koji je i predsednik Lige socijaldemokrata Vojvodine, rekao je za današnji novosadski „Dnevnik“ da DS ima većinu i u Skupštini Vojvodine i u Vladi Srbije, što znači da „mogu da izglasaju sve što hoće“.\nOn je ocenio da je vojvođanskom delu DS-a jasno da bez „autonomaškog elementa“ ne može da ima podršku kakvu ima među biračima.\nPrema njegovim rečima, Srbijom i dalje u velikoj meri vladaju „duh i misao Garašaninovog Načertanija i memoranduma SANU“.\n„Pri tome sam uveren u to da je svest o neumitnosti decentralizacije prisutna čak i kod onih koji se protiv nje najogorčenije bore“, rekao je Čanak.


Privredne komore iz Beograda i Prištine osnivaju zajednički tim privrednika za podršku projektima - Naša Mesta\nNaslovna Aktuelnо Privredne komore iz Beograda i Prištine osnivaju zajednički tim privrednika za podršku...\nPrivredne komore iz Beograda i Prištine osnivaju zajednički tim privrednika za podršku projektima\nPrivredna komora Srbije i Privredna komora Kosova osnovaće zajednički tim privrednika za efikasniju realizaciju projekata, najavili su predsednici dve institucije, Marko Čadež i Berat Rukići, u zajedničkoj izjavi nakon sastanka sa Ričardom Grenelom, specijalnim izaslanikom Donalda Trampa za dijalog Beograda i Prištine i Adamom Bolerom, izvršnim direktorom američke Međunarodne razvojne finansijske korporacije (DFC).\nKako je rečeno, zajednički tim privrednika dveju komora biće doprinos poslovnih zajednica ekonomskoj normalizaciji predviđenoj vašingtonskim sporazumima.\nTim za ekonomsku saradnju pod okriljem dve komore, sa kancelarijama u Beogradu i Prištini, sastavljen od poslovnih lidera i eksperata za ekonomsku normalizaciju, „pružaće pomoć vladama, biznis zajednici, DFC, EXIM banci, institucijama SAD-a i Evropske unije i svim učesnicima u procesima ekonomske normalizacije, saopšteno je iz PKS.\n– Grupa za razvoj infrastrukture doprineće nastavku izgradnje „Autoputa mira“, rekonstrukciji i modernizaciji železničkih linija, njihovom povezivanju sa lukama na Jadranskom moru, infrastrukturnom opremanju industrijskih zona i obezbeđivanju tehnologije za proizvodnju energije iz otpada. Grupa za proizvodnju i diversifikaciju održive energije pružiće podršku otvaranju regionalne elektrane na bazi litijumske tehnologije, istraživanju i eksploataciji litijuma i drugih dragocenih ruda. Predviđeno je i osnivanje posebnog tima za izgradnju fabrike stakla koja bi staklenom ambalažom snabdevala proizvođače alkoholnih i bezalkoholnih pića u celom regionu, kao i za agro turizam, kako bi se istražile mogućnosti i iskoristili potencijali za razvoj održivog turizma zasnovanog na prirodnim resursima turističkih destinacija kao što su Kopaonik, Brezovica i Rugovska klisura – stoji u saopštenju.\nČadež i Rukići posebno su podržali inicijativu „Mini Šengen“ za jačanje regionalne saradnje, baziranu na četiri osnovne slobode Evropske unije, smatrajući to važnim korakom ka prosperitetu i unapređenju stabilnosti i konkurentnosti u čitavom regionu.\n– Uvereni smo da angažovanje američke Međunarodne razvojne finansijske korporacije (DFC) sa partnerima i njeno stalno prisustvo u regionu, demonstrira snažnu posvećenost Sjedinjenih Američkih Država da doprinesu boljim ekonomskim perspektivama čitavog regiona Zapadnog Balkana – istakli su u zajedničkoj izjavi predsednici PKS i PKK.\nPrimena prethodno potpisanih sporazuma o ponovnom uspostavljanju vazdušnog saobraćaja između Beograda i Prištine, obnavljanje i modernizacija železničke infrastrukture na „istočnom“ pravcu – Niš-Doljevac-Merdare-Priština i izgradnja „autoputa mira“ – Niš-Merdare-Priština, po mišljenju predsednika PKS I PKK, obezbediće osnovu i instrumente za značajno poboljšanje konkurentnosti, ekonomske kohezije i povezanosti u čitavom regionu Zapadnog Balkana.\n– Izražavamo spremnost da proaktivno učestvujemo u pružanju podrške svim stranama u identifikovanju projekata, izvođenju studija izvodljivosti i drugim potrebnim aktivnostima, čiji je cilj poboljšanje diverzifikacije snabdevanja energijom i doprinos ekonomskom, društvenom i ekološkom razvoju i koristima za lokalne zajednice – konstatuje se u zajedničkoj izjavi.\nPrethodni tekstEkološka svest u Leskovcu: Mobilnost za sve bez štetnih gasova\nSledeći tekstUspešan projekat „Moj eko vrtić“ u Paraćinu\nGrad Niš nudi u zakup 48 poslovnih prostora


Svečano podizanje zastave povodom proslave Dana ASEAN-a 2018 : Nadlanu.com\nObjavljeno 8. avg 2018. / 13:36:23\nCeremonija podizanja zastave se održala u Ambasadi Republike Unije Mjanmar, koja će ove godine biti domaćin proslave Dana ASEAN-a.\nSvečanom podizanju zastave prisustvovali su zvaničnici Vlade Republike Srbije, članovi diplomatskog kora iz ambasada zemalja azijsko-pacifičke regije, države koje su ASEAN dijalog partneri, kao i predstavnici kancelarija međunarodnih organizacija u Beogradu.\nSavez nacija jugoistočne Azije (ASEAN) je osnovan 8. avgusta 1967. godine od strane pet država članica-osnivača (Indonezija, Malezija, Filipini, Singapur i Tajland) sa ciljem da se ubrza ekonomski i društveni razvoj i sociokulturološka evolucija, kao i radi održavanja regionalne stabilnosti kroz međuvladinu saradnju između zemalja članica.\nTokom rada na postizanju ovih ciljeva, ASEAN se razvio, proširio i sazreo u desetočlanu državnu zajednicu kroz pridruženje Bruneja, Vijetnama, Laosa, Mjanmara i Kambodže. Na svom putu ka stvaranju jedinstvenog tržišta i proizvodne baze sa 640 miliona stanovnika pod okvirom ASEAN ekonomske zajednice (EAC), ASEAN je priznat kao treća najveća ekonomija Azije i šesta najveća ekonomija na svetu. Sa prosečnom godišnjom stopom ekonomskog rasta od 6 procenata, ASEAN predstavlja jednu od uspešnih priča u oblasti savremene regionalne saradnje.\nVezane međusobnim jedinstvom, države ASEAN-a danas ulažu dodatne napore u promovisanju još tešnje ekonomske, političke, društvene, bezbednosne, vojne, obrazovne, tehnološke i kulturne saradnje među državama članicama i ostalim državama u Aziji, kao i sa zemljama partnerima iz svih krajeva sveta.


Samo u Prokuplju korona odnela pet života, u Vranju tri - U ostalim gradovima na jugu i dalje kriju podatke o žrtvama - Rešetka\nSamo u Prokuplju korona odnela pet života, u Vranju tri – U ostalim gradovima na jugu i dalje kriju podatke o žrtvama\nU dva dana vikenda u prokupačkoj Opštoj bolnici „Dr Aleksa Savić“ usled posledica kovida 19 preminulo je pet lica,saopšteno je u ovoj zdravstvenoj ustanovi, dok u Vranjskoj bolnici tri.\nPodaci o broju preminulih u kovid bolnicama u Kruševcu, Nišu i Leskovcu se i dalje ne saopštavaju, a nepisano prvilo je da bilo nedeljama da od ukupnog broja preminulih od posledica korona virusa u Srbiji polovina bude sa juga.\n“Ne znam zašto se na jugu Srbije krije broj preminulih od korone”, kazao je juče bez ikakvih posledica ministar zdravlja Zlatibor Lončar, iako je u pitanju informacija od javnog značaja. Pogotovo ako se zna da je samo juče u Kovid bolnici u Kruševcu, gde se šalju pacijenti sa najtežom klničkom slikom sa juga Srbije, bilo popunjeno čak 412 kreveta.\n“Ne znam kako je u drugim gradovima, ali nama je jopš pre nedelju dana naloženo da podatke šaljemo direktno u Batut”, i dalje trvdi direktorOpšte bolnice Leskovac Nebojša Dimitrijević.\nTamo je samo juče poslato 6 pacijenata iz Kovid bolnice Leskovac gde je trenutno hospitalizovano 130 od kojih je 124 pozitivno na korona virus. Čak 102 dišu uz pomoć kiseonika.\nTokom prethodne noći bilo je 19 prijema i 5 otpusta, a od ukupnog broja hospitalizovanih 90 pacijenta je iz Leskovca, 17 iz Vlasotinca, po 8 iz Lebana i Bojnika, 3 iz Medveđe, po jedan iz Aleksinca i Zrenjanina i 2 pacijenta su iz Beograda. Na lečenju je i jedan upošljenik Opšte bolnice Leskovac.\nIz Prokuplja je jedno lice transportovano na dalje lečenje u niški Klinički centar.\n“U Кovid prijemno-trijažnim ambulantama Opšte bolnice ‘’Dr Aleksa Savić’’ Prokuplje pregledano je 117 lica sa simptomima respiratornih infekcija pod sumnjom ili pozitivnih na kovid 19. Hospitalizovano je 71 lice sa teritorije Topličkog okruga, kod 70 lica je potvrđeno prisustvo virusa Kovid-19. Hospitalizovani pacijenti su sa bronhopneumonijom i srednje –teškom kliničkom slikom”,kažu u prokupačkoj bolnici.\nNa kiseoničkoj potpori trenutno je 55 pacijenata.\nU kovid bolnicama Zdravstvenog centra Vranje hospitalizovana su 142 pacijenta. Svi pacijenti su pozitivni na koronavirus i sa upalom pluća, a na kiseoniku je 61 pacijenat.\nNa bolničko lečenje primljeno je 10 pacijenata, otpušteno 5, od kojih su dva transportovana za Kruševac. Slobodnih mesta je 22. U Kovid ambulanti za decu obavljena su 53 pregleda. Dvoje dece poslato je na dalje lečenje na Pedijatriju.Urađeno je 28 antigenskih testova. Rezultati analize potvrdili su da je jedno dete uzrasta do sedam godina pozitivno na koronavirus. Među decom starijeg uzrasta još sedmoro je pozitivno na kovid 19. U Ambulanti pri Bolnici obavljeno je 60 pregleda, prva 42 i 18 kontrolnih.\nI DALJE VELIKI BROJ NOVOZARAŽENIH\nOd 849 testiranih na kovid u poslednja 24 sata u Nišu, 288 ljudi dobilo je pozitivan nalaz na kovid, poslednji su podaci Doma zdravlja.\nTokom jučerašnjeg dana testirane su 273 osobe iz Jablaničkog okruga od kojih je 148 pozitivno na korona virus.\nU Zavodu za javno zdravlje kažu da ih je najviše iz Leskovca – 117, zatim 13 iz Vlasotinca, 12 iz Lebana, pet iz Bojnika i jedana osoba iz Crne Trave.\nMeđu novoobolelima su 62 nezaposlena, 34 nezaposlena, 28 penzionera, 20 učenika, dvoje dece i dva studenta.\nSa teritorije Pčinjskog okruga na kovid 19 testirano je 340 osoba. Rezultati analize su pokazali da je 119 njih zaraženo koronavirusom, saopštio je Gradski štab za vanredne situacije.\nIz Vranja je 81 novooboleli, 23 iz Surdulice, 13 iz Vladičinog Hana i po jedan iz Bujanovca i Bosilegrada.\nPrethodna vest Bivšeg predsednika Prekršajnog suda u Leskovcu i njegovu ženu ranio komšija nakon svađe na seoskom imanju\nSledeća vest Za leskovačkog boksera srebro na seniorskom prvenstvu


Lejdi Gaga otkazala koncert i hospitalizovana zbog teških bolova\nNaslovna · Vesti · Lejdi Gaga otkazala koncert i hospitalizovana zbog teških bolova\nAmerička pevačica Lejdi Gaga odvedena je u bolnicu, gde je smeštena zbog teških bolova prouzrokovanih fibromijalgijom.Lejdi Gaga je zbog toga otkazala nastup na festivalu „Rok in Rio“ u Brazilu.\n„Učinila bih sve za vas, ali sada moram da se pobrinem o svom telu“, napisala je pevačica na Instagramu.\nTridesetjednogodišnja Lejdi Gaga otkrila je da boluje od fibromijalgije, koju karakteriše dugotrajni, rasprostranjeni bol u mišićima i kostima, osetljivost pojedinih tačaka u mekim tkivima i izražena malaksalost i umor.\n„Lejdi Gaga pati od teških fizičkih bolova koji utiču na njenu mogućnost da nastupa. Kao rezultat toga, morala je, nažalost, da otkaže nastup u petak u Brazilu. Pozdravlja sve obožavaoce i zahvaljuje im na podršci i razumevanju“, naveli su njeni portparoli.\nBy Alan Ford, Lady Gaga,\nAlbum Lejdi Gage stiže 21. oktobra\nLejdi Gaga objavila novu pesmu\nGagina neobjavljena pesma najpopularniji pojam na „Tviteru“\nLedi Gaga ostavila verenika zbog vremešnog glumca?


Dačić sutra redovno sa Rogozinom, o vrućim temama sa Lavrovom - Sputnjik Srbija\n13:16 28.09.2017 (osveženo 17:30 28.09.2017) Preuzmite kraći link\nDva ministra razgovaraće o bilateralnoj saradnji Srbije i Rusije, dok će se Dačić i Rogozin sastati u svojstvu kopredsedavajućih Međuvladinim komitetom za trgovinu, ekonomsku i naučno-tehničku saradnju, u cilju priprema za predstojeće zasedanje tog komiteta, koje će se održati u Srbiji, najverovatnije u novembru.\nZasedanje srpsko-ruskog Međuvladinog komiteta održava se jedanput godišnje, naizmenično u Beogradu i Moskvi.\nPoslednji put je sednica održana u novembru prošle godine u Rusiji, i to prvi put van Moskve. Grad-domaćin bio je Suzdalj, jedan od najlepših i najstarijih ruskih gradova koji pripada tzv. Zlatnom prstenu.\nRusija: Migovi stižu u Srbiju do kraja godine, nastavljaju se razgovori o S-300\nIdeja da se srpska delegacija ugosti u Suzdalju potekla je od potpredsednika ruske Vlade Dmitrija Rogozina, koji je ranije izrazio želju da sledeći sastanak „obuhvati Beograd, ali i neki drugi veći srpski grad“.\nSrpsko-ruski Međuvladin komitet je ključni mehanizam bilateralne saradnje koji pomaže usaglašavanju i realizaciji uzajamno korisnih projekata.\nRuski i srpski zvaničnici često ističu da se odnosi dveju zemalja dinamično razvijaju, pa se očekuje da će i ovogodišnji Mešoviti komitet dati dodatni impuls njihovom daljem unapređenju.\nZa Moskvu i Beograd je od posebnog značaja unapređenje trgovinske i ekonomske saradnje. Ranije je objavljeno da je u prvih pet meseci 2017. godine Rusija zauzela treće mesto među spoljnotrgovinskim partnerima Srbije sa udelom od 7,2 odsto.\nIzvoz srpskih proizvoda u Rusiju je porastao za 19,2 odsto, a srpski uvoz iz Rusije za 14,4 odsto, pri čemu izvoz srpske poljoprivredne proizvodnje ostaje jedan od najvažnijih segmenata naše robne razmene.\nŠta će biti glavna tema šefova diplomatije Srbije i Rusije zasad nije saopšteno, ali se spekulisalo da će Dačić sa Lavrovom u Moskvi — osim o ekonomskim — razgovarati i o političkim temama, kao što su pritisci na Srbiju da uvede sankcije Rusiji, statusu Ruskog humanitarnog centra u Nišu, namerama Prištine da se učlani u međunarodne organizacije.\nMediji su pisali i da bi ministar odbrane Rusije Sergej Šojgu mogao bi da poseti Beograd 20. oktobra, a da će se detalji i datum njegove posete utanačiti 29. septembra, tokom Dačićeve posete Moskvi.\nŠtampa je podsećala i da su u nekoliko navrata ruski zvaničnici potvrdili da će do kraja godine isporučiti Srbiji šest lovaca MiG-29, kao i da se razgovara o mogućoj prodaji Srbiji raketnog sistema S-300.


Đorđević preuzeo Radnik - Sport - Dnevni list Danas\nPočetna » Sport » Đorđević preuzeo Radnik\nDve smene u fudbalskoj Superlige Srbije u jednom danu\nĐorđević preuzeo Radnik\nO. N.13.09.2021. 20:28\nDoskorašnji trener Čukaričkog zamenio Igora Bondžuliča\nU razmaku od samo nekoliko sati, dva člana fudbalske Superlige Srbije ostala su bez trenera, a jedan od njih (Radnik) doveo je doskorašnjeg stratega Čukaričkog Dušana Đorđevića za novog šefa stručnog štaba. Surduličani su se razišli sa Igorom Bondžulićem, posle poraza od Napretka i pada na deveto mesto na tabeli, pa je mladi stručnjak došao do svog drugog angažmana u elitnom randu domaćeg takmičenja.\nNa Banovom brdu je zamenio svog nekadašnjeg nadređenog Aleksandra Veselinovića i pre prošlomesečnog sporazumnog raskida saradnje sa jednim od retkih privatnih klubova u zemlji napravio najveći uspeh u Evropi, a sezonu pre toga sa ekipom osvojio najviše bodova u istoriji crno-belih, a sada ima zadatak da konsoliduje osvajača šestog mesta u prošlom prvenstvu i odvede ga u plej-of aktuelne SLS.\nMalo posle Radnika, bez komandanta je ostao i prvi tim Novog Pazara, pošto se uprava zahvalila MIlanu Milanoviću, nezadovoljna pretposlednjom pozicijom u konkurenciji 16 superligaša. Očigledno, verujući da će neko drugi praviti bolje rezultate sa sastavom, u koji je ovog leta stiglo dvadesetak novih igrača.\nDušan ĐorđevićFK RadnikFudbalIgor BondžulićsuperligaBeograd


VESIĆ: Na Sajmu počela vakcinacija beogradskih taksista – 24sata online\nVesić je rekao da zbog svega navedeog taksisti spadaju u ugrožene kategorije stanovništva i bilo je važno da za njih takođe budu obezbeđene vakcine.\n– Sekretarijat za javni prevoz Grada Beograda je poslao oko 4.300 poziva taksistima i danas se prvih 250 vakcinisalo, a proces imunizacije biće nastavljen i tokom narednih dana. Alepujem na sve taksiste koji se do sada nisu prijavili da to učine preko Sekretarijata za javni prevoz kako bismo uspeli da ih zaštitimo. Tokom sledeće nedelje biće obezbeđene vakcine za zaposlene u trgovinskim lancima, koje su mahom žene i koje su takođe „na udaru“ jer su u kontaktu sa velikim brojem ljudi, a takođe nije moguće obebzbediti adekvatnu distancu koja je neophodna da bi sačuvale zdravlje – rekao je Vesić.\nPrema njegovim rečima, do sada je na Beogradskom sajmu vakcinisano više od 100.000 ljudi, a kako je rekao, veliku zahvalnost dugujemo doktoru Zoranu Bekiću koji je sjajno organizovao ovaj posao.\n– Da nije njega i njegovih ljudi teško bismo uspeli da uradimo sve što smo postigli po pitanju vakcinacije. Ukupno je u Beogradu do sada vakcinisano preko 250.000 ljudi, a predsednik Vučić je juče potvrdio da je u Srbiji vakcinisano preko 740.000 građana, dok je revakcinisano skoro 420.000. Vakcina ima dovoljno zahvaljujući aktivnostima predsednika i Vlade Republike Srbije, koji su obezbedili dovoljan broj i možemo da nastavimo imunizaciju ovim tempom. Vakcina više nije samo sredstvo zdravstvene, već i ekonomske zaštite jer će svi oni koji su vakcinisani moći brže da se vrate normalnim radnim aktivnostima. To se najbolje vidi na primeru taksista, jer će taksista koji se vakcinisao sigurno moći da se vrati normalnom obavljanju posla, a neće imati ni pauzu zbog eventualnog zaražavanja virusom. Zbog toga je vakcinacija važna jer ćemo se kao država brže ekonomski oporaviti i obezbediti bolji standard našim građanima, što je najvažnija stvar u politici. Veoma sam srećan što smo zemlja koja ima manje-više najveći broj vakcina na raspolaganju, a ne bi trebalo zaboraviti ni činjenicu da građani Srbije mogu da biraju između četiri vakcine. Danas na Beogradskom sajmu građani primaju tri različite vakcine, a to je veliki dodatni posao za lekare i medicinsko osoblje koje ovde vodi proces imunizacije. Svaki građanin dobija vakcinu za koju se prijavio – potvrdio je Vesić.\nZamenik gradonačelnika je istakao da će danas će na Sajmu biti vakcinisano oko 5.200 ljudi, dok je juče taj broj bio veći od 6.600.\n– U Hali 3 se radi revakcinacija, dok se u drugoj hali radi vakcinacija i revakcinacija. Zaista ne znam da postoji zemlja u svetu u kojoj je moguće birati vakcine „kao u samoposluzi“ i zbog toga bi trebalo da budemo ponosni što živimo u Srbiji, koja je mnogo bolje organizovana po ovom pitanju od drugih, mnogo bogatijih zemalja. Možemo sebi da dozvolimo da pored najstarijih sugrađana, starijih od 65 i 75 godina, vakcinišemo i hronične bolesnike, taksiste, novinare, zaposlene u kulturi, sugrađanke koje rade na kasama u supermarketima, gerontodomaćice, odnosno sve ljude koji su izloženiji virusu nego što je uobičajeno. U gradskim službama je do sada vakcinisano preko 6.500 ljudi, od 14.000 koliko je prijavljeno. U pitanju su ljudi koji rade u JKP „Beogradski vodovod i kanalizacija“, JKP „Gradska čistoća“ Komunalnoj miliciji, centrima za socijalni rad… Ti ljudi su svakodnevno u kontaktu sa građanima i njihovom vakcinacijom obezbeđujemo normalno funkcionisanje sistema – poručio je Vesić.\nTagovi: BeogradBeogradski sajamGoran Vesićtaksistivakcinacija\nKako je nastala "Provincijalka"?\nGoca Tržan o propalom braku sa Ivanom Marinkovićem


Beograd priča - nova aplikacija za mobilne telefone\nNaslovna » Turizam » Beograd priča – nova aplikacija za mobilne telefone\nAplikacija Beograd priÄa\nNada Mandić 9. juli 2013. Turizam Komentari su isključeni na Beograd priča – nova aplikacija za mobilne telefone\nOva besplatna aplikacija na jednostavan, brz i zabavan način korisnike vodi na više od 30 gradskih lokacija i donosi potpuno novu percepciju prestonice.\nPosle preuzimanja aplikacije, dovoljno je kameru telefona usmeriti ka najbližoj takvoj lokaciji. Istog trenutka otvoriće se niz kratkih priča, a audio vodič započeće svoju naraciju, tako da korisnici mogu da budu usredsređeni na lepotu spomenika, institucija, verskih objekata…\nUcrtane mape, koje korisnika vode kroz prošlost i sadašnjost Beograda, omogućavaju da se razgledanje unapred isplanira, a aplikacija će ih navoditi najboljom rutom za obilazak, uzimajući u obzir mesto na kojem se u tom trenutku nalaze.\n– Telekom Srbija sprovodi projekte koji imaju višestruki značaj za lokalnu zajednicu. Želja nam je bila da na zabavan i do sada neviđen način predstavimo naš grad svima koji žele bolje da ga upoznaju – kako strancima i građanima Srbije koji su nam uvek dragi gosti, tako i sugrađanima koji često u žurbi ne obraćaju pažnju na lepote i istorijski značaj zdanja kojima su svakodnevno okruženi. Verujem da će svi uživati koristeći aplikaciju i mnogo toga novog saznati – izjavio je Bojan Svilanović, šef Službe za odnose s javnošću Telekoma Srbija.\n– Izuzetno nam je zadovoljstvo što Beograd dobija jednu ovakvu aplikaciju koja po svom konceptu i sadržajima predstavlja tehnološku inovaciju, ne samo u našoj zemlji već i šire. Ova aplikacija će pomoći Beograđanima i gostima da bolje upoznaju Beograd i čuju njegove priče. Aplikaciju ćemo promovisati kako u Beogradu, tako i u inostranstvu. Zahvaljujemo se kompaniji Telekom Srbija koja je ovim projektom doprinela promociji i razvoju turizma Beograda – izjavio je Dejan Veselinov, direktor Turističke organizacije Beograda.\nAplikacija Beograd priča urađena je za dve najzastupljenije platforme u svetu pametnih telefona Android i iOS. Podržava modele telefona koji imaju Android 2.3 „Gingerbread“ i modele novije generacije, kao i iOS 5.0 i modele novije generacije. Dostupna je na Google Play-u, a do početka Exit-a biće postavljena i na App Store za iOS.\nMeđu lokacijama koje su obuhvaćene prvom verzijom aplikacije Beograd priča su, između ostalih, Pobednik, spomenik Knezu Mihailu, Spomenik zahvalnosti Francuskoj, Karađorđu, Terazijska česma, spomenik Vuku Karadžiću, zgrada Skupštine grada, zgrada Predsedništva, Narodna skupština, hotel Moskva, kafana Znak pitanja, Narodna i Biblioteka grada Beograda, kuća Đure Jakšića, konaci knjeginje Ljubice i kneza Miloša, muzej Nikole Tesle, Saborna crkva, Hram Svetog Save, Crkva Svetog Marka, Crkva Ružica, Crkva Krista Kralja, Sinagoga i Bajrakli džamija.\nAplikacija će biti proširena sa novim gradskim lokacijama, a „Exit special addition“ poslužiće kao osnova za zasebnu aplikaciju „Novi Sad priča“, koju Telekom Srbija priprema u saradnji sa Turističkom organizacijom Novog Sada.\nBesplatno preuzmite aplikaciju Beograd priča OVDE. (danubeogradu.rs)\nTagoviandroid aplikacija beograd dub ios mobilna telefonija turizam vesti\nPrethodni Pozorišna trupa Pau D’arco iz Brazila u Dah teatru, 12. i 13. jula\nSledeći Žestoke devojke od 11. jula u bioskopima


Vlasenica : 637 LED sijalica za energetsku efikasnost javne rasvjete\nOve sedmice 2354\nProšla sedmica 4936\nOvaj mjesec 5255\nProšli mjesec 21323\nsreda, 04 decembar 2019 12:34\nVlasenica - Ministarstvo uprave i lokalne samouprave RS sufinansiraće sa 30 000 KM projekat poboljšanja energetske efikasnosti javne rasvjete u opštini Vlasenica. Zamjenik načelnika opštine Vlasenica Goran Đurić kaže da je ukupna vrijednost projekta 263 000 KM bez PDV-a.\n"Opština Vlasenica će izdvojiti oko 146 000 KM, UNDP oko 87 000 KM i 30 000 KM od Ministarstva. Dosadašnja rasvjeta je zastarjela, ekonomski nije opravdana jer se na godišnjem nivou na ime plaćanja električne energije i održavanja rasvjete izdvajalo oko 100 000 KM. Nakon što se ugradi 637 LED svjetiljki , ušteda na godišnjem nivou biće 40%" - kaže Đurić.\nUgovor o sufinansiranju projekta poboljšanja energetske efikasnosti javne rasvjete u opštini Vlasenica sa ministricom lokalne uprave i samouprave RS Lejlom Rešić, juče je potpisao načelnik opštine Vlasenica Miroslav Kraljević.\nPoslednje ažurirano sreda, 04 decembar 2019 12:35\nU BiH uhapšeno 26 osoba zbog trgovine duhanom i cigaretama\nParlament BiH izglasao, izbori u Mostaru nakon 12 godina\nPoplave i na severu Japana, preporučena evakuacija\nU Africi više od pola miliona zaraženih\nRebić: Privedene 24 osobe zbog nasilja\nZdravstveni radnici u Kantonu Sarajevo ponovo u štrajku


Direktorici SC produzen mandat\nOvdje se nalazite: Vijesti Novosti Direktorici SC produzen mandat\nČetvrtak, 09 Februar 2017 18:13\nDanijela Kostić je poslije sprovedene konkursne procedure dobila ubjedljivu podršku Školskog odbora, koji je birao između pet kandidata za direktorsku poziciju, a zatim i saglasnost Ministarstva prosvjete i kulture RS. Svoju prvobitnu odluku Školski odbor je jednoglasno potvrdio u četvrtak uveče i povjerio Kostićevoj novi mandat.\n- Reizbor je direktni pokazatelj da je moj rad prepoznat i nagrađen, a u isto vrijeme nameće i odgovornost da nadmašim dosadašnje rezultate i budem još produktivnija, da bismo nastavili trend poboljšanja uslova za rad i učenje i osavremenjivanja škole - istakla je Kostićeva.\nZa vrijeme njenog prethodnog mandata Srednjoškolski centar "Nikola Tesla" je doživio niz promjena.\n- Investirano je u sanaciju krova, izmijenjena je unutrašnja i vanjska stolarija, urađena fasada i zamijenjen učionički namještaj. Opremili smo specijalizovane kabinete hemije, fizike, informatike i stručnih predmeta, tako da je naša škola postala reprezentativan objekat u gradu - rekla je Kostićeva i zahvalila na reizboru svim ljudima koji su učestvovali u tom procesu.


SZO: GOMILANjE VAKCINA U NEKIM ZEMLjAMA PRODUŽIĆE PANDEMIJU :: Semberija INFO ::\nPravedan pristup vakcini u čitavom svijetu je u interesu svakoga i svake zemlje, izjavio je direktor Svjetske zdravstvene organizacije Tedros Adanom Gebrejesus, dodajući da bi gomilanje vakcina u nekim zemljama moglo samo produžiti pandemiju.\n"Nacionalizam vezan uz vakcinisanje produžiće pandemiju, neće je skratiti", rekao je on na pariškom mirovnom forumu, upozorivši da će se virus nastaviti širiti, a ekonomski oporavak globalno usporiti ako ljudi u siromašnim zemljama neće moći biti vakcinisani.\nTedros je kazao da inicijativi Svjetske zdravstvene organizacije, kojom se želi osigurati pristup testovima, liječenju i vakcinisanju protiv bolesti KOVID-19, nedostaje 28,5 milijardi dolara, od kojih je hitno potrebno 4,5 milijardi dolara.\nOrganizatori foruma u Parizu ranije su rekli da očekuju da će se na njemu zemlje obavezati da daju 500 miliona dolara da bi vakcine ( od kojih je više njih u različitim stadijima razvoja) bile globalno dostupne, ali nisu rekli je li na skupu ta cifra dostignuta.\nFrancuski predsjednik Emanuel Makron obećao je 100 miliona evra za projekat kada vakcina bude dostupna.\nTakođe je ponudio da dio prvih doza koje će naručiti Francuska bude dostupan zemljama u razvoju kako bi one mogle vakcinisati svoje zdravstvene radnike.\nOd korona virusa je u svijetu od početka pandemije zaraženo više od 53 miliona ljudi, a umrlo je gotovo 1,3 miliona.


House on Haunted Hill (1999) - The Filmske Recenzije\n23/10/2013 23/10/2013 by Siniša Stajić\nOvaj film, osim toga što je rimejk zanimljivog klasičnog horora iz 1959. godine, je popularan po tome što se na svakih nedelju dana prikazuje na nekoj od domaćih televizija. Mali je broj ljudi koji ga nisu pogledali bar jednom, a još je manji broj ljudi koji nikad nisu čuli za njega. Činjenica je da postoje bolji horori od njega, ali je ovaj film u mom sećanju ostao prvi horor koji nisam smeo da ispratim do kraja, kada sam sa svojih 12 godina prvi put seo da ga pogledam.\nRadnja prati ekscentričnog milionera koji je postao bogat zahvaljujući specifičnim luna parkovima koji imaju za cilj da zaplaše ljude. Njegova supruga Evelin slavi rođendan i on rešava da proslavu organizuje u velikoj i usamljenoj kući van grada. On poziva još nekoliko ljudi kojima obećava milion dolara ukoliko prežive noć. Iako svi misle da se radi o običnom triku, vlasnik kuće iznosi detalje o prošlosti kuće, koja je ranije bila duševna bolnica. Tamo je upravnik vršio razne eksperimente na pacijentima, sve do požara 1931. godine kada su svi nastradali.\nOriginalni film nije bio sasvim čistokrvni horor, jer je posedovao određenu crtu komedije. U ovom rimejku je humor potpuno izbačen, tako da projekat više podseća na sleš-film u kome glavni likovi nisu izgubljeni i uplašeni tinejdžeri, nego stariji likovi koji svojom relativnom antipatičnošću ne uspevaju da zaintrigiraju gledaoca. Prva polovina filma se gradi isklučivo na likovima, dok je druga polovina građena isključivo na specijalnim efektima, tako da je evidentan veliki kontrast koji nije baš za svaku pohvalu.\nVeliki plus predstavljaju snimci koji prikazuju stravične događaje koji su se dešavali u prošlosti. Oni su snimani u crno-beloj varijanti, sa kamerom koja je karakteristična za to doba, tako da se ostavlja sjajan utisak uverljivosti. Osim toga, cela atmosfera i scenografija je odlična, a poseban utisak ostavlja zanimljiv i efektan saundtrek. Gluma po pravilu nije bitna stavka u ovom žanru, tako da ni glumci nisu prikazali ništa posebno, ali su bili bolji od proseka. Izdvojio bih Džefrija Kombsa (Jeffrey Combs) u definitvno najzanimljivoj ulozi poremećenog lekara, dok su još vredni pomena Džefri Raš (Geoffrey Rush) u ulozi milionera i Famke Jensen (Famke Janssen) u ulozi njegove supuge.\nProjekat krasi ono što je specifično za ovakve filmove, a to je da se skoro sva zanimljivost svodi na period u prvom delu filma, kada se likovi tek uvode u priču i upoznaju sa onim što ih čeka. Kako radnja odmiče tako se i konačna ocena sve više smanjuje i finalizira se u ne baš ubedljiv završetak.\nCategories horor, misterija, triler Post navigation


Održan drugi trening Akademije ženskog liderstva za funkcionerke i funkcionere partija - BFPE Srpski\nOdržan drugi trening Akademije ženskog liderstva za funkcionerke i funkcionere partija\n14. децембра 2016\nAkademija ženskog liderstva je organizovala drugi trening za zvaničnike političkih partija u Hotelu Park u Beogradu 14. decembra 2016. godine.\nPredstavnici 10 različitih političkih partija sa parlamentarnim statusom uzeli su učešće u treningu (članovi Srpske napredne stranke, Socijalističke partije Srbije, Demokratske stranke, Socijal-demokratske stranke, Socijal-demokratske stranke Srbije, pokreta Dosta je bilo, Lige socijal-demokrata Vojvodine, Saveza vojvođanskih Mađara, Ujedinjene Srbije, Nove stranke).\nMeđu učesnicima našli su se i zvaničnici poput narodnih poslanika, pokrajinskih poslanika (iz Skupštine Autonomne pokrajine Vojvodine), potpredsednici izvršnih odbora političkih partija, predsednici omladinskih i ženskih foruma pomenutih partija.\nPosebna novina na ovom treningu Akademije bilo je jednako prisustvo žena i muškaraca na treningu vezanom za rodnu jednakost u političkim partijama.\nOvo je omogućilo našim trenerima i trenericama da sprovedu radionice u grupama podeljenim po muško-ženskom kriterijumu, čime se direktno može meriti raznolikost u stavovima između muških i ženskih zvaničnika. Predavanja, radionice i diskusije sprovođeni su iz oblasti novog zakonodavstva rodne jednakosti i njegovog uticaja na političke partije, analize tela i institucija koje promovišu ili se suprotstavljaju rodnoj jednakosti unutar političkih partija, kao i potencijala za unapređenje statusa povoljnih mehanizama.\nKao i uvek, težili smo da pripremimo najkvalitetniji sadržaj za naše učesnice i učesnike, tako da je trening bio podeljen u tri segmenta:\nPrvi segment je podrazumevao analizu mogućih promena u legislativi rodne jednakosti i njenog mogućeg uticaja na političke partije i njihove aktivnosti. Ovaj deo treninga je sprovela profesorka Marijana Pajvančić. Druga sesija koju je moderirala Sonja Lokar pokazala je razlike u percepciji mehanizama rodne jednakosti unutar partija između muških i ženskih partijskih predstavnika. Finalni deo treninga koji je moderirala Biljana Maletin je ponudio otvoreni dijalog i razmenu mišljenja u vezi sa optimalnim strategijama za poboljšanje mehanizama i institucija rodne jednakosti unutar političkih partija, nakon radionice koja se bavila analizom postojećih mehanizama i kapaciteta za njihovo delovanje.\nAkademija će težiti da nastavi sa dobrom praksom pružanja korisnih i tematski fokusiranih treninga za donosioce odluka u političkim partijama.\nSrbija-Kosovo: kako do partnerstava koja će voditi zapošljavanju?\nYESPC projekat u studijskoj poseti Peći Četvrta i poslednja studijska poseta u okviru projekta YESPC održana je od 16. do 18. juna u Peći. Učesnici iz šest gradova i opština Juzne Srbije i Kosova razgovarali su i učili o iskustvima na teme zapošlj\nTakođe tagovano rodna ravnopravnost\nPre potpisivanja Briseskog sporazuma, Kosovo i Srbija su bili hermetički zatvorena, dva odvojena sistema upravljanja, koji su ličili na ograđene totalitarne države. Komunikacija je danas nevidljiva, ali važna. Autor: Idro Seferi Bio sam srećan 2010.


Predsedavajući OEBS-u Dačić u Varšavi na Implementacionom sastanku ljudske dimenzije\nponedeljak, 21. septembar 2015.\nObraćanje predsedavajućeg OEBS-u, prvog potpredsednika Vlade i ministra spoljnih poslova Republike Srbije Ivice Dačića na Implementacionom sastanku ljudske dimenzije koji se održava u Varšavi:\nVeliko mi je zadovoljstvo da vam u ime predsedavanja Srbije OEBS-u poželim dobrodošlicu na Implementacioni sastanak ljudske dimenzije.\nNa samom početku bih želeo da se iskreno zahvalim poljskim vlastima, kao i direktoru Linku i njegovom timu u ODIHR-u, na organizaciji ovog najznačajnijeg godišnjeg sastanka u okviru ljudske dimenzije.\nTakođe bih želeo da pozdravim predstavnike država učesnica OEBS-a, Partnera za saradnju, međunarodnih organizacija, civilnog društva, kao i akademske zajednice.\nKao jedan od najvećih godišnjih foruma za ljudska prava, Implementacioni sastanak ljudske dimenzije predstavlja odličnu priliku da se izvrši pregled realizacije preuzetih obaveza i razmena gledišta o brojnim pitanjima iz oblasti ljudskih prava. Ovo je istovremeno značajna prilika za razmatranje izazova sa kojima se danas suočavamo. A izazova ima puno.\nKao što nam je svima poznato, Srbija je preuzela predsedavanje OEBS-u u izuzetno teškom trenutku za celokupan prostor OEBS-a. Situacija u i oko Ukrajine i dalje predstavlja ozbiljnu pretnju evropskoj bezbednosti. Tokom cele godine, predsedavanje, kao i Organizacija u celini nastavili su da čine sve što je u njihovoj moći za podršku sprovođenju sporazuma iz Minska kako bi došlo do prekida neprijateljstava i kako bi se usmerio politički proces. Ovi napori obuhvatali su i angažovanje u cilju isticanja značaja poštovanja obaveza OEBS-a u oblasti ljudskih prava. Takođe je otvorena debata o tome kako otkloniti strukturnu štetu koju je kriza u i oko Ukrajine pričinila evropskom bezbednosnom sistemu u čiju je osnovu ugrađena naša Organizacija. Nadamo se da ćemo do Ministarskog saveta koji se u decembru održava u Beogradu imati jasniju sliku o tome kako pristupiti ponovnom uspostavljanju poverenja u okviru OEBS-a i reafirmisati njegove osnovne principe. Smatramo da će Izveštaj Panela eminentnih ličnosti koji je uspostavilo predsedavanje Švajcarske prošle godine pomoći u tom pogledu.\nKad je reč o izazovima, u Evropi se danas suočavamo sa sve većom i izuzetno ozbiljnom migrantskom krizom. U vreme kada hiljade ljudi rizikuju živote napuštajući svoje zemlje pogođene konfliktima u susedstvu prostora OEBS-a, ne smemo da zaboravimo na ljudska prava i humanitarne aspekte migrantske krize. Dosadašnji odgovor u tom smislu u najmanju ruku, nije bio na zadovoljavajućem nivou. Podizanje ograda, zatvaranje granica i prekomerna upotreba sile prema ljudima koji beže od razornih konflikata ne predstavljaju odgovor u skladu sa obavezama o poštovanju ljudskih prava koje su preuzele države učesnice ove organizacije, niti sa drugim međunarodnim normama i standardima iz oblasti ljudskih prava. Iz tog razloga, treba da se zalažemo za poštovanje ljudskih prava svih, posebno imajući u vidu da su u vreme sukoba i kriza najviše pogođena upravo osnovna ljudska prava.\nRepublika Srbija spada u zemlje koje su pogođene ogromnim talasom migranata koji dolaze iz ratom zahvaćenih područja. Učinili smo sve da pružimo adekvatan odgovor na aktuelnu krizu.\nOve godine obeležavamo 40. godišnjicu Završnog akta iz Helsinkija. Tada je po prvi put poštovanje ljudskih prava i osnovnih sloboda obuhvaćeno jednim regionalnim bezbednosnim sporazumom i to ne u vidu aneksa, već ravnopravno sa političko-vojnim pitanjima. Završnim aktom iz Helsinkija je takođe utvrđeno da građani imaju pravo da poznaju svoja prava i postupaju u skladu s tim. Ovaj dokument je obezbedio i najznačajniju polaznu tačku za razvoj angažovanja civilnog društva širom prostora OEBS-a.\nDoprinos organizacija civilnog društva i dalje je veoma značajan za jačanje zaštite ljudskih prava. Očekujem da ovogodišnji Implementacioni sastanak ljudske dimenzije obezbedi dobru osnovu za plodnu raspravu između država učesnica i sa predstavnicima civilnog društva o zajedničkim izazovima sa kojima se suočavamo.\nKao što je konstatovano u Deklaraciji iz Astane, organizacije civilnog društva su tokom protekle četiri decenije imale neprocenjivu i nezamenjivu ulogu u praćenju poštovanja preuzetih obaveza od strane vlada, u interesu bezbednosti svih. To se najbolje vidi upravo na primeru Implementacionog sastanka ljudske dimenzije (HDIM).\nUloga civilnog društva zauzima visoko mesto na agendi uzastopnih predsedavanja Švajcarske i Srbije. Na primer, obe zemlje su u saradnji sa civilnim društvom izvršile samoevaluaciju ispunjavanja obaveza prema OEBS-u. Stoga bih želeo da iskoristim ovu priliku da se svima prisutnima lično zahvalim na neumornom angažovanju i doprinosu.\nTokom predsedavanja OEBS-u, Republika Srbija je bila i nastavlja da bude posvećena daljem unapređenju i povećanju nivoa ispunjavanja obaveza OEBS-a u sve tri dimenzije. U oblasti treće dimenzije posvetili smo posebnu pažnju vladavini prava, nacionalnim institucijama za ljudska prava, slobodi izražavanja i slobodi medija, uključujući bezbednost novinara, slobodu vere i ubeđenja, slobodu okupljanja i udruživanja, zaštitu prava pripadnika nacionalnih manjina i jačanje tolerancije i nediskriminacije.\nPredsedavanje Srbije je otpočelo, ranije nego obično, sa pripremom mogućih rešenja za Ministarski savet u Beogradu kako bi bilo dovoljno vremena za inkluzivnu i konstruktivnu debatu među delegacijama. S tim u vezi, želeo bih da podstaknem delegacije da se uključe u tu diskusiju na konstruktivan način i da istaknem da naš glavni cilj treba da bude usvajanje sadržajnih odluka, a ne veliki broj odluka kojima se ponovo potvrđuju postojeće obaveze. Vaš doprinos i konkretne preporuke koristile bi u daljim koracima ka Ministarskom savetu koji se održava od 3-4. decembra u Beogradu.\nPre nego što zaključim, želeo bih da istaknem značaj uloge institucija OEBS-a, posebno imajući u vidu da samo jake i profesionalne institucije sa adekvatnim finansijskim i ljudskim resursima mogu da pomognu državama učesnicama u ispunjavanju obaveza OEBS-a. Iz tog razloga, treba da stvorimo neophodne uslove za realizaciju njihovih mandata.\nNa kraju, želim još jednom da se zahvalim uvaženim predstavnicima institucija i izvršnih struktura OEBS-a na podršci i plodnoj saradnji.\nKljučne reči: govori Poljska Ivica Dačić Ministar spoljnih poslova


Zvizdić- Sharif: Unaprijediti saradnju, posebno u ekonomskoj sferi – dijalogin.tv\nHome » BIH Cyberspace Dijalogin Društvene teme Ekonomija Politika Svijet TV program Dijalogin Vijesti\nZvizdić- Sharif: Unaprijediti saradnju, posebno u ekonomskoj sferi\nPredsjedavajući Vijeća ministara BiH Denis Zvizdić i premijer Islamske Republike Pakistan Nawaz Sharif na današnjem sastanku u Sarajevu iskazali su opredjeljenje da se višestruko poveća obim trgovinske razmjene i saradnja dviju zemalja.\n– Pakistan je značajno pomogao BiH u posljednjih 25 godina u svim segmentima, ispravno razumijevajući stanje i odnose u BiH i regiji te podržavajući integritet i suverenitet BiH kao i ukupan ekonomski razvoj. Izražavajući našu zahvalnost za sve ono što je prijateljska država uradila za BiH, konstatovali smo da se nalazimo u poziciji kada je potrebno dodatno unaprijediti naše bilateralne odnose posebno u sferi ekonomske saradnje – kazao je Zvizdić na konferenciji za novinare nakon sastanka.\nKako je dodao, nekoliko sektora su definirali kao značajne potencijale ekonomske saradnje BiH i Pakistana, a to su poljoprivreda, tekstilna i namjenska industrija.\n– U tom smislu vrlo brzo će biti potpisani potrebni sporazumi koji će ojačati osnovu za našu ekonomsku saradnju, počet će s radom zajednička komisija za ekonomske odnose između BiH i Pakistana koja će definisati sektore koji imaju najveći potencijal, kao i modalitete naše ekonomske saradnje – dodao je Zvizdić.\nVrlo brzo će, po njegovim riječima, doći i do posjete biznismena iz Pakistana Bosni i Hercegovini s fokusom na sektore koji imaju najveći potencijel ekonomske saradnje. Zvizdić je dodao da je predstavnike sektora poljoprivrede iz Pakistana pozvao da prisustvuju sajmu poljoprivrede u aprilu u Mostaru.\nPremijer Pakistana Nawaz Sharif izrazio je zadovoljstvo zbog konstruktivnih sastanaka s predstavnicima BiH koji se zalažu za jačanje odnosa između dvije zemlje.\n– Posjete na visokom nivou poput ove daju novu dinamiku razvoja odnosa dviju zemalja. Na sastanku smo zaključili da je mnogo toga urađeno na unapređenju odnosa i da ćemo uložiti značajne napore u jačanju\nsaradnje u oblastima kulture i obrazovanja te jačanja trgovine – istakao je pakistanski premijer.\nTokom sastanka, kako je dodao, razgovarano je o mogućnostima saradnje u oblasti energetike, izgradnje putne infrastrukture te namjenskoj industriji.\n– Zaključili smo da BiH bilježi značajan napredak u drvnoj i tekstilnoj industriji. BiH, također, posjeduje veoma vitalan poljoprivredni sektor i sa zadovoljstvom smo iskazali interes za jačanje saradnje – kazao je Sharif.\nPakistanski premijer je izrazio zahvalnost za poziv poljoprivrednim proizvođačima iz njegove zemlje da predstave svoje proizvode na sajmu u Mostaru u aprilu iduće godine. Izrazio je zadovoljstvo da je došlo do dogovora u vezi s potpisivanjem sporazuma za ukidanje viza za nosioce diplomatskih i službenih pasoša.\nČlanovi Kolegija Doma naroda BiH razgovarali sa zamjenikom ministra vanjskih poslova IR Iran


Tora: Ako ne budemo razgovarali protesti neće stati\nTanjug 21. oktobra 2019. 17:34\nBARSELONA – Katalonski regionalni lider Kim Tora izjavio je da protesti, na kojima su često izbijali sukobi sa policijom, neće biti okončani sve dok španska vlada ne bude prihvatila da sasluša zahteve separatista.\n„Ako ne budemo seli da razgovaramo, ovo neće stati“, poručio je Tora u izjavi za AP.\nŠpanija mora da shvati da ovo „prevazilazi okvire Katalonije“ i da se „ne može upravljati Španijom, a ne slušati glas Katalonaca“, istakao je Tora.\nPosetu Sančeza regionalnoj prestonici dočekalo je stotine mirnih demonstranata, koji su pevali katalonsku himnu i mahali plakatima na kojima ga pozivaju da „sedne i razgovara“ sa regionalnom vladom, preneo je Rojters.\nUoči posete tokom koje se sastao sa bezbednosnim snagama i policajcima povređenim na protestima, Sančez je optužio katalonskog Toru da nije uspeo da zaštiti javnu bezbednost i osigura skladan suživot izmedu onih koju su za i protiv nezavisnosti.\nU pismu koje mu je uputio, Sančes je rekao da je Tora „okrenuo leđa“ bezbednosnim snagama i ponovio svoj zahtev da on mora da osudi nemire.


Tagovi: izbori, Milo Đukanović\nDatum objave: 28.05.2010.\tPiše: Iva Klisić\nPreliminarni rezultati lokalnih izbora u Crnoj Gori, koji su u nedjelju, 23. maja održani u 14 opština, pokazuju da je Demokratska partija socijalista, samostalno ili u koaliciji sa Socijaldemokratskom partijom, osvojila apsolutnu vlast u sedam od ukupno 14 opština, kao i u gradskoj opštini Tuzi, dok na izborima u Podgorici nijedna lista nije osvojila apsolutnu većinu.\nSamostalno ili u koaliciji, DPS će apsolutnu vlast imati u Baru, Danilovgradu, Šavniku, Žabljaku, Beranama, Bijelom Polju i Rožajama, dok je prema podacima iz izbornih štabova, lista ujedinjene opozicije “Bolja Crna Gora” pobijedila u Pljevljima i gradskoj opštini Golubovci, a Socijalistička narodna partija u Plužinama.\nRano je za promjene\nGlavna politička borba vodila se u Podgorici između koalicije koju predvodi Demokratska partija socijalista i udružene opozicije “Bolja Crna Gora”. U trenutku kad nastaje ovaj tekst (ponedjeljak uveče), posljednji nezvanični podaci govore da će se o budućoj vlasti u glavnom gradu odlučivati u pregovorima sa Socijaldemokratskom partijom koja je samostalno nastupila na izborima u Podgorici. Zbog brojnih nesuglasica među koalicionim partnerima (SDP i DPS), a prije svega zbog sukoba oko problematičnog gradonačelnika Podgorice, još uvijek je krajnje neizvjesno što će se odlučiti o vlasti u glavnom gradu Crne Gore. Za sada je jedino poznato da sve zavisi od odluke socijaldemokrata. Ranije je iz SDP-a saopšteno da oni neće ponovo podržati izbor dugogodišnjeg gradonačelnika Podgorice Miomira Mugoše na tu funkciju, jer tvrde da se Podgoricom ubuduće mora upravljati na drugi način, a ne bahato i osiono, kako to čini Mugoša.\nLideri političkih partija u Crnoj Gori nedjeljama prije izbora obećavali su biračima bolje sjutra, u čemu ih nije mnogo ometala činjenica da su od prethodnih predizbornih obećanja malo toga ostvarili. Ipak, gotovo niko nije vjerovao da zaista može doći do većih promjena. “Milo će vladati”, bio je čest komentar glasača na biračkim mjestima. Nastavak dominacije koalicije DPS-SDP ne predstavlja nikakvo iznenađenje.\nOpozicija je optuživala vladajuću strukturu za organizovani kriminal i korupciju, ali ni za jedan slučaj nisu iznijeti konkretni dokazi. Uprkos tome, birači su bez razmišljanja podržali vladajuće partije, koje su u nekim opštinama uspjele da dobiju još veću podršku nego na prethodnim izborima.\nDnevnik uvreda i optužbi\nPosljednju nedjelju izborne kampanje obilježila je prljava politička retorika i razmjena teških optužbi. Milo Đukanović, predsjednik DPS-a i crnogorske Vlade, optuživao je udruženu opoziciju da je “sklepana” u kabinetu predsjednika Srbije, kako bi srušila vlast u Podgorici i “preispitala” crnogorsku državnu samostalnost. Kabinet Borisa Tadića demantovao je Đukanovićeve optužbe ocijenivši ih kao “apsolutnu neistinu”. Đukanović je na predizbornom skupu u Pljevljima konkretizovao svoje tvrdnje i za nelegitmne kontakte sa opozicijom druge zemlje optužio Tadićevog savjetnika Mlađana Đorđevića, koji je navodno vodio kampanju u ime srpske opozicije u Crnoj Gori i obezbjeđivao im finansijske i sve druge potpore i na taj način se, u ime državog rukovodstva Srbije, umiješao u unutrašnji politički život Crne Gore. Komentarišući reakcije iz Srbije, crnogorski premijer je obećao: “Ako im bude trebalo da im sve to dokumentujem, ja ću kao ozbiljan čovjek i kao predstavnik ozbiljne države to učiniti.” Naravno, sve je ostalo na obećanjima.\nĐukanović se nije zaustavio na tome, pa je Nebojšu Medojevića, jednog od lidera opozicione koalicije “Bolja Crna Gora”, na tribini u Rožajama nazvao “seoskim laprdalom”. Bijele košulje opozicionih lidera, koje treba da simbolizuju njihovu čistu prošlost, Đukanovića su asocirale na predaju prije samih izbora. Opozicija nije zaostajala za vlastima u olako izrečenim prostačkim optužbama. Tako je lider Pokreta za promjene Nebojša Medojević, kako bi se odužio Đukanoviću, na jednom od promotivnih skupova opozicije kazao da je Đukanović “vaspitanje stekao na ulici” i da mu je zato rječnik uličarski.\nArsenal takvih teških riječi i uvreda govori o činjenici da su se predizborne aktivnosti manje-više svele na negativnu kampanju. Takva politička komunikacija najčešće je znak da političari zapravo nemaju dovoljno argumenata, ili su ti argumenti već toliko puta iskorišćeni da je i njima samima dosadno da ih ponavljaju.


Obradović poželeo Crnogorkama najlepše želje! - Sportske.net\nSusret dveju selekcija pripao rivalu naših rukometašica.\nSelektor rukometašica Srbije Ljubomir Obradović nije očajavao nakon poraza od Crne Gore 28:26 u borbi za peto mesto na Svetskom prvenstvu u Japanu.\n"Čestitao bih reprezentacijama Srbije i Crne Gore na uspehu koje su postigle, plasmanu u kvalifikacije za Olimpijske igre u martu. Nadam se da će se obe naći u Tokiju. Ova utakmica bila je stvar prestiža. Najbitnije je bilo da se niko nije povredio, mi smo imali dve lakše povrede. Drago mi je da devojke nastavljaju karijere u svojim klubovima zdrave i orne. Čestitam Crnogorkama na fer pleju i korektnosti", rekao je Obradović nakon meča.\nDesni bek naše selekcije Anđela Janjušević zadovoljna je ostvarenjem glavnog cilja u Japanu - plasman u kvalifikacije za OI naredne godine.\n"Čestitam Crnogorkama na svemu što su pokazale na ovom prvenstvu i izborenim kvalifikacijama za Tokio. Srećne smo sa onim što smo ostvarile. Nadam se da ćemo se naći u Tokiju. Svi smo umorni, bilo je ovo dugo prvenstvo. Uprkos porazu, zadovoljne smo učinkom u Japanu", istakla je Janjušević.\nSrbija će igrati na Turniru 2 gde će joj rivalke biti Kina, Mađarska ili Švedska, te trećeplasirani tim sa ovog SP.


Influenseri uglavnom reklamiraju nezdrave proizvode - SRDA\n– Ovo ističe koliko je neophodno definisanje smernica i regulisanje marketinga influensera kada su deca u pitanju – objašnjava Eva Vincer.\nStudija se treba posmatrati u korelaciji sa činjenicom da 20 odsto dece i mladih širom sveta pati od viška kilograma i gojaznosti. Oglašavanje nezdravih proizvoda smatra se važnim faktorom koji utiče na gojaznost kod dece.\n– Političari moraju preduzeti mere protiv društvenih mreža u ovom kontekstu. U većini zemalja nema ograničenja za oglašavanje nezdrave hrane na sajtovima, društvenim mrežama ili mobilnim aplikacijama. Vlade treba da preduzmu mere koje bi ohrabrile decu da vode zdrav život – zaključuje Eva Vincer.\ngojaznost influenseri nezdrava hrana reklamiranje


Izvoz srpske poljoprivrede povećan za 50 odsto – Srbija NASA Zemlja\nIzvoz srpske poljoprivrede povećan za 50 odsto\nby srbijanasazemlja March 25, 2021, 8:47 am 1.5k Views\nNedimović je za portal 24sedam rekao da je naša poljoprivreda posle više od 30 godina, ponovo ušla na najzahtevnija svetska tržišta, među njima i visokoplatežna, poput Ujedinjenih Arapskih Emirata (UAE), Bahreina, ali i Indije i Kine i da se uskoro otvaraju vrata Vijetnama i Indonezije.\n“Tržište Ujedinjenih Arapskih Emirata i zemalja Bliskog istoka je najekskluzivnija platforma za srpsku hranu. Tamo smo uveliko ušli sa voćem, poput jabuka i malina, ali ništa manje ne očekujem ni od junećeg i jagnjećeg mesa”, rekao je Nedimović.\nDodao je da je sada ceo Persijski zaliv snažno zainteresovan za naše proizvode i da su, kako je rekao, ozbiljne količine junećeg mesa krenule i put Libana.\n“Ukoliko tu otvorimo vrata, srpski uzgajivači svinja će otvoriti novo poglavlje za našu zemlju u tom sektoru”, rekao je on.\nNaveo je da što se svinjskog mesa tiče imamo dobre razloge da verujemo da ćemo osim tržišta Vijetnama ponovo otvoriti i tržište Evropske unije i Kine.


Dobro je poznata narodna izreka – „koga zmija ujede, i guštera se plaši“, te se i u snovima kao i na javi, gušteri vezuju za osećaj bespomoćnosti, bojazni za život, opasnosti ili bliske nelagode.\nVeliki broj ljudi ima strah od gmizavaca, bilo da su oni opasni ili ne, i najčešće se njihova pojava vezuje za neku neprijatnost ili teskobni osećaj, jer su sami po sebi životinje koje nisu posebno ili pak nisu niti malo „omiljene“.\nIako su najčešće u snovima prisutne zmije, kao simbol straha i opasnosti, nekada se dešava da se sanjaju i relativno bezopasni gušteri, ali koji izazivaju isti osećaj i koji su pretpostavlja se znak ili neke skore nevolje ili pak predskazatelj neuspeha, bolesti ili neke bliske nesrećne okolnosti.\nSanovnik i sanjarica – tumačenje i značenje sna – šta znači sanjati guštera?\nGušteri u snovima mogu da budu vezani za različite realne situacije, mogu biti različite boje, veličine, otrovni ili ne, ali svi imaju isti nelagodan uticaj na osobu koja ih sanja, i vrlo su loše i upečatljive simbolike, a koja će biti detaljnije opisana u nastavku ovog teksta.\nDakle, ukoliko ste sanjali guštera, evo nekih najčešćih situacija i snova u kojima se oni mogu naći, kao i njihovog verovatnog značenja.\nSanjati da ste videli guštera\nUkoliko ste u svom snu videli guštera koji vam ne prilazi, već se samo „prikazuje“ pred vašim očima, to je znak da ste ili u javi vrlo strašljivi i da imate nelagodan osećaj kada su u pitanju ove životinje, ili pak da ste učinili neki nepromišljen postupak zbog koga se podsvesno kajete, te sebe poredite sa gmizavcem, bezvrednom osobom, i stidite se svojih podmuklih postupaka ili sramnih dela.\nSa druge strane, neka tumačenja snova navode da je gušter u snu i potencijalno dobar znak, i da predstavlja mogućnost promene mesta boravka ili pak poslovnog okruženja kojima niste posebno zadovoljni, te da vas čeka bolja budućnost i bolji život u svakom smislu.\nPretpostavlja se da gušter označava i neku veliku promenu, ali da nije sigurno da li će ona biti po vas dobra ili loša, te da je potrebno biti dodatno oprezan i pažljivo se „preračunati“ o postupcima i „koracima“ koje planirate da preduzmete u nekom životnom aspektu.\nSanjati da ste videli mrtvog guštera\nKada je u vašem snu gušter koga ste videli uginuo, to simbolizuje ili neku veliku nevolju ili pak tugu u bliskoj budućnosti.\nMrtav gušter znači da treba da se „pričuvate“ lažnih prijatelja i pretvornih osoba iz svoje okoline, jer vam nikako ne žele dobro te će da iskoriste „prvu priliku“ da vas iznevere i surovo prevare.\nU nekim situacijama, posebno ako ste sami bolesni ili vam je neko od članova porodice lošeg zdravstvenog stanja, mrtav gušter u snu može simbolizirati ili vaš strah od gubitka, ili pak loše zdravlje odnosno pogoršanje bolesti, pa nekada čak i smrt drage osobe.\nSanjati kameleona ili guštera koji menja boje\nKameleon je vrsta gmizavca koji se prilagođava i preživljava tako što se kamuflira i stapa se sa svojom okolinom, pa kada se on „javi“ u snu, može označavati vašu potrebu da se prilagodite ili nekome ili nečemu, ili pak da ste na javi skloni lažima i prevarama kako biste došli do nekog cilja na nepošten način.\nGušter koji menja boje, može u snu da simbolizuje i neku osobu kojoj ne verujete dovoljno, te i vaš strah da vam neko „radi o glavi“, bilo da se radi o poslovnim partnerima, bliskim prijateljima ili poznanicima.\nOni koji su oženjeni ili udati, kada u snu „vide“ kameleona, mogu očekivati neverstvo od svojih bračnih partnera, te treba da budu posebno oprezni i da se čuvaju izdaje i manipulacije.\nJedna od simbolika guštera koji menja boje je i laž u najširem smislu reči, odnosno neko vas vrlo grubo i beskrupulozno obmanjuje, a da vi toga niste svesni i da uistinu verujete ljudima koji to ne zaslužuju.\nSanjati guštera bele boje\nPretpostavlja se da gušter bele boje u snu, označava neko skoro pronalaženje rešenja za naizgled bezizlaznu situaciju, te da će se neki spor koji vodite, ili poslovni i emotivni problem vrlo ubrzo rešiti u vašu korist.\nAko vam je beli gušter u snu na dlanu ruke, pretpostavlja se da ćete imati skori novčani dobitak, ali ako sanjate da ste guštera ili „ispustili“ ili da vam je pobegao iz ruke, imajte na umu da vas očekuju novčane poteškoće, gubitak posla ili nekog nasleđa.\nSanjati guštera crne boje\nCrni gušter u snu označava po pravilu potencijalne ili trenutne realne teškoće na privatnom ili pak na poslovnom planu, a koje niste u stanju da rešite i koje vas muče i „zadaju vam glavobolje“.\nIako deluje da je sanjati crnog guštera potencijalno predskazanje nevolje ili nesreće, u zbilji je pak sasvim suprotno, i znači da ćete najverovatnije uskoro uspeti da rešite sve ono što vas muči.\nSanjati zelenog guštera\nNasuprot belom i crnom gušteru, san u kome ste videli zelenog guštera je vrlo loše ili čak opasno „predskazanje“, jer simbolizuje velike nevolje i vrlo teške neprilike, iz kojih ćete jedva uspeti da se „izvučete“ i to uz pomoć nekoga od koga to najmanje očekujete.\nSanjati da ste ubili guštera\nUkoliko ste u svom snu ubili guštera koji vam nije smetao niti vas je napao, imate veoma loš i težak period pred sobom, jer ćete se suočiti sa nekim neprilikama ili neočekivanim opasnostima.\nSa druge strane, ako vas je u snu gušter napao i vi ste ga u samoodbrani ubili, očekuje vas bolje i „srećnije“ razdoblje u životu, velike promene na dobro i rešenje brojnih problema i teškoća.\nSanjati da vam je gušter ušao u kuću\nKada u snu vidite guštera u svojoj kući, to je simbol nesrećne porodice i predskazuje ili skori razvod braka, ili pak neočakivanu i sasvim neprirodnu izdaju od vama najbližih ljudi, od koje ćete se vrlo teško oporaviti.\nKada vam gušter beži iz kuće, pretpostavlja se da vam „beži porodična sreća“, te da se porodica stidi nekih vaših postupaka ili da nemate njihovu podršku niti pomoć u teškim trenucima.\nSanjati da vas je gušter ujeo\nKada vas u snu gušter ujede, to po pravilu označava iznevereno poverenje ili pak izdaju od strane bliskih prijatelja kojima ste bezrezervno verovali, ili kojima ste pomagali i plemenito ih podržali u raznim nevoljama.\nAko vas u snu ujed guštera zaboli, ili ako vas ujede otrovan gušter, očekuje vas neka blaža bolest ili pogoršanje postojećeg već narušenog zdravstvenog stanja.\nSanjati da ste gušteru otkinuli rep\nKako je poznato, rep guštera koji je otkinut ima sposobnost da ponovo izraste i da se regeneriše, te i u snu rep guštera koji je otkinut simbolizuje neko „raskidanje“ sa prošlošću ili spas od nevolja koje su vas ranije zadesile.\nPo pravilu kada je gušter u snu bez repa, to je znak da ste se rešili nekih dugova ili da ćete se brzo oporaviti od neke zdravstvene tegobe, finansijskog gubitka ili emotivnog i poslovnog neuspeha.\nKada „pred vašim očima“ u snu gušteru ponovo izrasta rep koji je otkinut, to je po pravilu simbol skore sreće i neočekivane poslovne prilike, novog prijateljstva ili nove emotivne veze u kojoj ćete biti vrlo srećni.


Na današnji dan ubijen je kralj Aleksandar Karađorđević - Ugradu.info\nNa današnji dan ubijen je kralj Aleksandar Karađorđević\nBy Valjevo on 9. October 2020.\nAleksandar I Karađorđević (Cetinje, 4/16. decembar 1888 — Marselj, 9. oktobar 1934) je bio regent prestolonaslednik Kraljevine Srbije (1914—1918), regent prestolonaslednik Kraljevine Srba, Hrvata i Slovenaca (1918—1921), kralj Srba, Hrvata i Slovenaca (1921—1929) i kralj Jugoslavije (1929—1934).\nBio je mlađi sin Petra I Karađorđevića i kneginje Zorke i brat Đorđa P. Karađorđevića. Aleksandar je svoju mladost proveo van Srbije, kojom je tada vladala rivalska dinastija Obrenović. Školovao se u Ženevi i Sankt Peterburgu, a u Srbiju je došao kada je njegov otac izabran za kralja Srbije posle Majskog prevrata 1903. Nakon što se njegov stariji brat Đorđe Karađorđević odrekao prestola 1909, Aleksandar je postao prestolonaslednik. Postao je regent svom ocu 24. juna 1914. i kao takav bio je vrhovni zapovednik srpske vojske u Prvom svetskom ratu.\nPosle pobede u Prvom svetskom ratu, Aleksandar je postao regent nove Kraljevine Srba, Hrvata i Slovenaca,a kralj 1921. posle očeve smrti. Vladao je autokratski zemljom u kojoj su bili izraženi socijalni i nacionalni kontrasti. Posle ubistava u Narodnoj skupštini, zaveo je Šestojanuarsku diktaturu 1929, a 1931. godine je doneo Oktroisani ustav.\nGrupa zaverenika iz redova ustaša i bugarskog VMRO-a ga je ubila u Marselju, 1934. godine. Tog sudbonosnog 9. oktobra 1934. godine bio je utorak. Kralj Ujedinitelj, Aleksandar I Karađorđević, posle puta preko Cetinja i Dubrovnika, konačno je stigao u Marselj, u kome je trebalo da otpočne svoju zvaničnu posetu Francuskoj.\nA onda, oko 16:20 časova začuli su se pucnji koji su zauvek promenili istoriju Jugoslavije. Vlado Georgijev Černozemski upisao se u anale kao čovek koji je u Marseju ubio jugoslovenskog kralja Aleksandra Karađorđevića i ranio francuskog ministra unutrašnjih poslova Žan Luj Bartu koji je kasnije preminuo od rana.\nSpomenik kralju Aleksandru i Luju Bartu u Marseju.\nZaverenici koji su stajali iza Černozemskog imali su za cilj rušenje Jugoslavije koju su smatrali tamnicom naroda koji žive pod srpskom dominacijom. Zbog ovoga je verovatno nastala i legenda po kojoj je kralj Aleksandar pre nego što je umro rekao čuveno: Čuvajte mi Jugoslaviju.


source.ba | Marina Tucaković priključena na respirator\nMarina Tucaković prebačena je u KBC Dragiša Mišović, priključili je navodno na respirator, prema pisanju "Kurira".\nMarini, koja se godinama bori s rakom, pozlilo je u utorak, za šta se saznalo kada je njen sin Milan Laća Radulović zatražio pomoć preko društvenih mreža.\nNakon teškog gušenja, Marina je hospitalizirana u jednoj privatnoj beogradskoj klinici, gdje je bila priključena na kiseonik, a ubrzo su stigli i nalazi njenog testa na koronu, koji je pokazao da je pozitivna.\nIpak, njeno zdravstveno stanje se, nažalost, pogoršalo, budući da je pozitivna na koronavirus, Marina je iz privatne klinike prebačena u KBC Dragiša Mišović, koja je u kovid-sistemu, saznaje Kurir.\nMarinina bitka s rakom dojke već dugo traje, a njen sin Milan Laća Radulović u prepisci na Twitteru otkrio je da je rak metastazirao na jetru, pluća, mozak i kosti.


Vrijeme ističe, reakcija nema\nUkoliko BiH do kraja godine ne ispuni postavljene uslove za ulazak u Partnerstvo za mir, a prije svega ne ostvari potpunu saradnju s Haškim tribunalom, to će značiti katastrofu za ovu zemlju i njenu budućnost u Evropi, poručio je Visoki predstavnik, Pedi Ešdaun, nakon susreta s predsjedavajućim Komiteta ministara Vijeća Evrope, Janom Petersonom.Vrijeme ističe, a reakcije u zemlji nema. Naročito u RS-u nailazimo samo na ćutnju, upozorava Ešdaun:\n“To će biti zaista ozbiljna situacija za organe vlasti i one pojedince za koje se pokaže da nisu ispunili potrebne uslove. Stvar je vrlo jednostavna: ukoliko želite imati onu zaštitu koju vam pruža Dejton, morate onda ispunjavati one obaveze koje Dejton predviđa. Za sada je taj prostor prazan, a znakovi pokazuju da se ovaj put kreće prema katastrofi. Ja se nadam da nećemo ići tim smjerom i da će ta ruta biti promijenjena vrlo konkretnim i specifičnim aktivnostima i mjerama. I kada jednom bude osigurana saradnja s Hagom, ova zemlja imaće otvoren put ka istinski boljoj budućnosti.”\nEšdaun je podsjetio da je druga prepreka na putu prema Evropi sprovođenje ranije usvojenih zakona, a naročito Zakona o javnom servisu BiH.\nMinistar vanjskih poslova Norveške i predsjedavajući Komiteta ministara Vijeća Evrope, Jan Peterson, ocijenio je da je BiH postigla značajan napredak u posljednjih devet godina, ali i podsjetio da je put ka Evropi dug:\n“Zadivljen sam ovdašnjom željom za priključenjem evropskim integracijama, i mi to svakako podržavamo. Takođe sam uočio da postoji opredjeljenje za provođenje reformi, iako znam da je pred vama još uvijek dug put koji treba proći. Želim reći da Norveška zaista želi nastaviti blisku saradnju sa ovom zemljom.”\nOvim susretom, Petersen je završio dvodnevnu posjetu BiH i nastavio put ka Beogradu i Prištini.


Godišnjica rođenja Jovana Dučića | Trebinje Live\nSJEĆANJE NA VELIKOG PJESNIKA – Godišnjica rođenja Jovana Dučića\nTREBINJELIVE 17. 02. 2015. - 9:22h\nNa današnji dan, 1871. godine rođen je srpski pisac i diplomata Jovan Dučić, član Srpske kraljevske akademije, čija je lirika udarila pečat srpskoj poeziji u prvoj polovini 20. vijeka.\nDiplomirao je prava u Parizu i od 1912. do 1941. bio je diplomatski činovnik Kraljevine Srbije i Jugoslavije, na kraju i ambasador u nekolicini evropskih prestonica.\nVeć prvom pjesničkom zbirkom „Pjesme“, izdatom u Mostaru, predstavio se kao specifičan liričar i vanredna pojava u srpskoj književnosti. Pisao je i prozu („Jutra sa Leotara“), putopise („Gradovi i himere“, „Pismo iz Ženeve“, „Pismo s Alpa“, „Pismo iz Španije“), eseje („Blago cara Radovana“, „Moji saputnici“, „Staza pored puta“), studije („Grof Sava Vladislavić“), političku publicistiku („Verujem u Boga i u srpstvo“).\nUmro je u SAD 1943. duboko rezigniran stradanjima srpskog naroda tokom rata, posebno na teritoriji takozvane NDH.\nDugo nakon Drugog svjetskog rata, pojedini segmenti njegovog djela bili su zanemarivani, zbog činjenice da je Dučić smatran simpatizerom Pokreta generala Mihailovića.\nNjegovi zemni ostaci počivali su šest decenija u varošici Geri u državi Indijana SAD, poslije čega su preneseni u otadžbinu i položeni u kriptu manastira Hercegovačka Gračanica iznad njegovog rodnog Trebinja.


Vučić: Priština opstruiše razgovore i dijalog\nDecembar 05, 2019 13:44\nNama priznanje Prištine ne treba, očekujem normalizaciju, ali Priština opstruiše razgovore i dijalog, rekao je predsednik Srbije Aleksandar Vučić nakon otvaranja radova na Moravskom auto-putu.\nUz podsećanje da je Beograd uvek spreman da nastavi razgovore po pitanju KiM sa albanskom stranom, čim ukinu takse, Aleksandar Vučić je tako, na molbu novinara, prokomentarisao izjavu Metjua Palmera da SAD žele da vide potpunu normalizaciju odnosa Beograda i Prištine, što bi, precizira Palmer, značilo međusobno priznanje.\n"Mi ne čeznemo za njihovim priznanjem, a što se tiče normalizacije i ja to očekujem, ali nikako da dođu. Dobro bi bilo da nastavimo razgovore, iako nisam preveliki optimista", naveo je Vučić.\nPredsednik je rekao, takođe, da smo mi uvek spremni da razgovramo ako ukinu takse i poručio: "Znaju put, da onda dođemo i počnemo da razgovaramo".\nSa Merkelovom o KiM i evropskom putu\nVučić, je na pitanje novinara nakon otvaranja radova na Moravskom auto-putu, o čemu će razgovarati sa nemačkom kancelarkom Angelom Merkel odgovorio da će razgovarati pre svega o Kosovu i Metohiji i evropskom putu Srbije, ali i o ekonomskoj i svakoj drugoj bilateralnoj saradnji.\n"Šta će ona mene da pita, to morate nju da pitate", dodao je predsednik.\nOsvrnuo se na jučerašnje razgovore sa predsednikom Rusije Vladimirom Putinom, prenevši da je sa njim, na inicijativu šefa ruske države, u dva ili tri navrata razgovarao nasamo, ali da sadržaj tih razgovora ne može da obelodanjuje.\nKomentarišući nove pretnje koje su mu upućene na društvenim mrežama, te na pitanje novinara kako vidi to što su Boško Obradović i njegove pristalice rekli da će da završi kao Aleksandar Obrenović, rekao je da to neće promeniti činjenicu da su sada plate i penzije veće nego ikada.\n"Hoće li time da sruše auto-puteve i činjenicu da su kada su otišli sa vlasti ostavili nenormalne dugove i fabrike puste, a da danas otvaramo fabrike u svim gradovima", zapitao je Vučić.\nUpitan da prokomentariše skupove podrške njemu u nekoliko gradova širom zemlje, navodi da nije znao za to, te zamolio ljude da se ne okupljaju, već samo da nastave da rade, jer, ističe, rad niko ne može da pobedi.\n"Molim ih da ne organizuju te skupove. Beskrajno sam im zahvalan, jer, iako me nisu pitali, to pokazuje da ti ljudi imaju neku emociju, a pre svega da su zabrinuti za budućnost svoje zemlje", rekao je predsednik u Šapcu.\nU Srbiji 236 novozaraženih, devet osoba preminulo 8